cyanic-selkie/wikianc huggingface dataset:
ಗೋವಿಂದ II (ರಾಷ್ಟ್ರಕೂಟ)
ರಾಜ್ಯಭಾರ
ಗೋವಿಂದ ತನ್ನ ತಂದೆ ಕೃಷ್ಣರಾಜನ ಕಾಲದಲ್ಲೇ ಗಂಗರು ಮತ್ತು ವೆಂಗಿ ಚಾಳುಕ್ಯರ ಮೇಲೆ ಹೋರಾಡಿ ವೀರಯೋಧನೆಂದು ಖ್ಯಾತಿ ಹೊಂದಿದ್ದ. ತಾನೇ ರಾಜನಾದ ಮೇಲೆ ಗೋವರ್ಧನ ಪ್ರಾಂತವನ್ನು (ನಾಸಿಕ ಜಿಲ್ಲೆ) ವಶಪಡಿಸಿಕೊಂಡನೆಂದೂ ಪಾರಿಜಾತ ರಾಜನನ್ನು ಸೋಲಿಸಿದನೆಂದೂ ಶಾಸನಗಳಿಂದ ತಿಳಿದುಬರುತ್ತದೆ. ಆದರೆ ಹಿಂದೆ ರಾಷ್ಟ್ರಕೂಟ ರಾಜ್ಯದ ಒಳಗೆ ಇದ್ದ ಗೋವರ್ಧನ ಪ್ರಾಂತವನ್ನೇಕೆ ಇವನು ವಶಪಡಿಸಿಕೊಳ್ಳಬೇಕಾಯಿತು ಮತ್ತು ಪಾರಿಜಾತ ಯಾರು ಎಂಬುದು ತಿಳಿಯದು. ಗೋವಿಂದ ಚಕ್ರಾಧಿಪತ್ಯವನ್ನು ವಹಿಸಿಕೊಂಡ ಪ್ರಾರಂಭದಲ್ಲಿ ರಾಜ್ಯ ಸಂಘಟನಾಕಾರ್ಯದಲ್ಲಿ ಉತ್ಸಾಹ ತೋರಿಸಿದರೂ ಕ್ರಮೇಣ ರಾಜ್ಯ ಪರಿಪಾಲನೆಯಲ್ಲಿ ಅನಾಸಕ್ತನಾಗಿ, ಸುಖಲೋಲುಪನಾಗಿದ್ದ. ಅಷ್ಟೇ ಅಲ್ಲದೆ ಇವನ ಆಳಿಕೆಯ ಬಹುಕಾಲ ಪೂರ್ತ ಅಧಿಕಾರವನ್ನು ಭದ್ರಪಡಿಸಿಕೊಳ್ಳುವುದರಲ್ಲೇ ಕಳೆಯಿತು. ಅಧಿಕಾರ ಮದದಿಂದ ದುಶ್ಚಟಗಳಿಗೆ ಬಲಿಯಾದ ಗೋವಿಂದ ಪ್ರಜೆಗಳ ಹಾಗೂ ಸಾಮಂತರ ಕೋಪಕ್ಕೆ ಬೇಗನೆ ಗುರಿಯಾದ. ನಾಸಿಕ ಪ್ರಾಂತದಲ್ಲಿ ಇವನ ಅಧೀನನಾಗಿ ಆಳುತ್ತಿದ್ದ ಇವನ ತಮ್ಮ ಧ್ರುವ ಈ ಅವಕಾಶವನ್ನು ಉಪಯೋಗಿಸಿಕೊಂಡು ರಾಜ್ಯಾಡಳಿತದ ಸೂತ್ರವನ್ನು ಕಸಿದುಕೊಳ್ಳಲು ಹವಣಿಸಿದ. ಅಣ್ಣನನ್ನು ಧಿಕ್ಕರಿಸಿ ತನ್ನ ಹೆಸರಿನಲ್ಲಿಯೇ ಶಾಸನವನ್ನು ಹೊರಡಿಸಲು ಪ್ರಾರಂಭಿಸಿದ. ಇದನ್ನರಿತ ಗೋವಿಂದ ಧ್ರುವನನ್ನು ಅಧಿಕಾರ ಸ್ಥಾನದಿಂದ ತಳ್ಳಿ ತಾನೇ ಅಧಿಕಾರವನ್ನು ವಹಿಸಿಕೊಂಡ. ಧ್ರುವ ಅಣ್ಣನ ವಿರುದ್ಧ ದಂಗೆ ಎದ್ದ. ಗೋವಿಂದ ಕಂಚಿ, ಗಂಗವಾಡಿ, ವೆಂಗಿ, ಮಾಳವ ಮೊದಲಾದ ರಾಜರುಗಳ ನೆರವನ್ನು ಯಾಚಿಸಿ ಧ್ರುವನೊಡನೆ ಯುದ್ಧಕ್ಕೆ ಸಿದ್ಧನಾದ. ಆದರೆ ರಾಷ್ಟ್ರಕೂಟ ವೈರಿಗಳತ್ತ ಇವನು ನೆರವಿಗೆ ಕೈಚಾಚಿದ್ದರಿಂದ ಇವನ ಮಂತ್ರಿ ಸಾಮಂತರೂ ಧ್ರುವನ ಪಕ್ಷ ವಹಿಸಿದರು. ವೆಂಗಿಯ ವಿಷ್ಣುವರ್ಧನ ಧ್ರುವನ ಮಾವನಾದುದರಿಂದ ಗೋವಿಂದನ ನೆರವಿಗೆ ಬರಲಿಲ್ಲ. ಉಳಿದ ರಾಜರ ಸಹಾಯ ಬರುವುದಕ್ಕೆ ಮೊದಲೇ ಧ್ರುವ ಗೋವಿಂದನನ್ನು ಸೋಲಿಸಿ ರಾಜ್ಯಾಧಿಕಾರವನ್ನು ಕಿತ್ತುಕೊಂಡು ರಾಷ್ಟ್ರಕೂಟ ಸಾಮ್ರಾಜ್ಯದ ಅಧಿಪತಿಯಾದ. ಗೋವಿಂದ 780ರಲ್ಲಿ ಯುದ್ಧರಂಗದಲ್ಲೇ ಅಸುನೀಗಿರಬೇಕೆಂದು ತೋರುವುದು.
ಬಾಹ್ಯ ಸಂಪರ್ಕಗಳು
ವರ್ಗ:ಇತಿಹಾಸ ವರ್ಗ:ಕರ್ನಾಟಕದ ಇತಿಹಾಸ ವರ್ಗ:ಭಾರತದ ಇತಿಹಾಸ
ಆದಿಯೋಗಿ ಶಿವನ ಪ್ರತಿಮೆ
ಆದಿಯೋಗಿ ಪ್ರತಿಮೆಯು ೩೪-ಮೀಟರ್ ಎತ್ತರ (೧೧೨ ಅಡಿ), ೪೫-ಮೀಟರ್ ಉದ್ದ (೧೪೭ ಅಡಿ) ಮತ್ತು ೨೫-ಮೀಟರ್ ಅಗಲದ (೮೨ ಅಡಿ) ಶಿವನ ತಿರುನಾಮಮ್ ಹೊಂದಿರುವ ಉಕ್ಕಿನ ಪ್ರತಿಮೆಯಾಗಿದ್ದು, ತಮಿಳುನಾಡಿನ ಕೊಯಮತ್ತೂರಿನಲ್ಲಿದೆ. ಇದು ವಿಶ್ವದ "ಅತಿದೊಡ್ಡ ಬಸ್ಟ್ ಸ್ಕಲ್ಪ್ಚರ್" ಎಂದು ಗಿನ್ನೆಸ್ ವಿಶ್ವ ದಾಖಲೆಗಳಿಂದ ಗುರುತಿಸಲ್ಪಟ್ಟಿದೆ. ಇಶಾ ಫೌಂಡೇಶನ್‌ನ ಸಂಸ್ಥಾಪಕ ಮತ್ತು ಮುಖ್ಯಸ್ಥರಾದ ಸದ್ಗುರು ಜಗ್ಗಿ ವಾಸುದೇವ್ ವಿನ್ಯಾಸಗೊಳಿಸಿದ್ದಾರೆ. ಈ ಪ್ರತಿಮೆಯು ಸುಮಾರು ೫೦೦ ಟನ್‍ಗಳಷ್ಟು (೪೯೦ ಉದ್ದ ಟನ್‌ಗಳು; ೫೫೦ ಸಣ್ಣ ಟನ್‌ಗಳು) ತೂಗುತ್ತದೆ.
ಆದಿಯೋಗಿಯು ಶಿವನನ್ನು (ಶಂಕರ) ಮೊದಲ ಯೋಗಿ ಎಂದು ಉಲ್ಲೇಖಿಸುತ್ತಾನೆ. ಯೋಗದ ಮೂಲಕ ಆಂತರಿಕ ಯೋಗಕ್ಷೇಮದ ಕಡೆಗೆ ಜನರನ್ನು ಪ್ರೇರೇಪಿಸಲು ಇದನ್ನು ಸ್ಥಾಪಿಸಲಾಗಿದೆ.
ಉದ್ಘಾಟನೆ
ಆದಿಯೋಗಿಯನ್ನು ೨೪ ಫೆಬ್ರವರಿ ೨೦೧೭ ರಂದು ಭಾರತದ ಪ್ರಧಾನ ಮಂತ್ರಿ ನರೇಂದ್ರ ಮೋದಿ ಅವರು ಮಹಾ ಶಿವರಾತ್ರಿಯ ಸಂದರ್ಭದಲ್ಲಿ ಉದ್ಘಾಟಿಸಿದರು. ಅವರು ಸದ್ಗುರುಗಳು ಬರೆದ ಆದಿಯೋಗಿ: ಯೋಗದ ಮೂಲ ಎಂಬ ಒಡನಾಡಿ ಪುಸ್ತಕವನ್ನು ಸಹ ಬಿಡುಗಡೆ ಮಾಡಿದರು. ಪ್ರತಿಮೆಯ ಅನಾವರಣವನ್ನು ಗುರುತಿಸಲು, "ಆದಿಯೋಗಿ - ಯೋಗದ ಮೂಲ" ಗೀತೆಯನ್ನು ಇಶಾ ಫೌಂಡೇಶನ್ ಬಿಡುಗಡೆ ಮಾಡಿತು. ಅಂತೆಯೇ ಇದನ್ನು ಪ್ರಸೂನ್ ಜೋಶಿ ಅವರ ಸಾಹಿತ್ಯದೊಂದಿಗೆ ಕೈಲಾಶ್ ಖೇರ್ ಹಾಡಿದರು.
೨೦೧೫ ರಲ್ಲಿ ಇಶಾ ಫೌಂಡೇಶನ್‌ನಿಂದ 30000 sqft ಯೋಗ ಸ್ಟುಡಿಯೋದ ಭಾಗವಾಗಿ, ೬.೪-ಮೀಟರ್ (೨೧  ಅಡಿ) ಉದ್ದದ ಇನ್ನೊಂದು ಆದಿಯೋಗಿಯ ಪ್ರತಿಮೆಯನ್ನು ಅಮೇರಿಕಾದ ಟೆನ್ನೆಸ್ಸೀಯಲ್ಲಿ ಅನಾವರಣಗೊಳಿಸಲಾಯಿತು.
ಆದಿಯೋಗಿ ದಿವ್ಯ ದರ್ಶನಂ
ಆದಿಯೋಗಿ ದಿವ್ಯ ದರ್ಶನಂ ಎಂಬುದು ೩ಡಿ ಲೇಸರ್ ಶೋ ಆಗಿದ್ದು, ಆದಿಯೋಗಿಯ ಕಥೆ ಮತ್ತು ಯೋಗದ ವಿಜ್ಞಾನವನ್ನು ಮನುಷ್ಯರಿಗೆ ಹೇಗೆ ನೀಡಲಾಯಿತು ಎಂಬುದನ್ನು ತಿಳಿಸುತ್ತದೆ. ಇದನ್ನು ೨೦೧೯ ಮಹಾಶಿವರಾತ್ರಿಯಂದು ರಾಷ್ಟ್ರಪತಿ ರಾಮ್ ನಾಥ್ ಕೋವಿಂದ್ ಅವರು ಉದ್ಘಾಟಿಸಿದರು. ಇದು ೧೪ ನಿಮಿಷಗಳ ಬೆಳಕು ಮತ್ತು ಧ್ವನಿ ಪ್ರದರ್ಶನವಾಗಿದ್ದು, ಆದಿಯೋಗಿ ಪ್ರತಿಮೆಯ ಮೇಲೆ ಪ್ರಕ್ಷೇಪಿಸಲಾಗಿದೆ.
೨೦೨೦ ರಲ್ಲಿ, ಇದು ಹೌಸ್ ಆಫ್ ವರ್ಶಿಪ್ ವಿಭಾಗದಲ್ಲಿ ಮನರಂಜನೆಯಲ್ಲಿ ತಂತ್ರಜ್ಞಾನಕ್ಕಾಗಿ ಮೊಂಡೊ*ಡಿಆರ್ ಇಎಮ್ಇಎ ಮತ್ತು ಎಪಿಎಸಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.
ಆದಿಯೋಗಿಯ ದಿವ್ಯ ದರ್ಶನ ಪ್ರತಿದಿನ ಸಂಜೆ ಭಾರತದ ನಿರ್ದಿಷ್ಟ ಕಾಲಮಾನದ ೭ ಗಂಟೆಗೆ ನಡೆಯುತ್ತಿದೆ.
ಇತರ ಆದಿಯೋಗಿ ಶಿವನ ಪ್ರತಿಮೆಗಳು
ಜನವರಿ, ೨೦೧೪ ರಲ್ಲಿ, ಸದ್ಗುರು ಜಗ್ಗಿ ವಾಸುದೇವ್ ಅವರು ಆದಿಯೋಗಿ ಶಿವನ ಪ್ರತಿಮೆಗಳನ್ನು ಭಾರತದ ೪ ಮೂಲೆಗಳಲ್ಲಿ ಇರಿಸುವ ಬಯಕೆಯನ್ನು ಘೋಷಿಸಿದರು. ಅದು ಬಹುಶಃ ಕೆಲವೇ ವರ್ಷಗಳಲ್ಲಿ ಬರಲಿದೆ.
ಹೊರಗಿನ ಸಂಪರ್ಕಗಳು
https://www.youtube.com/watch?v=vC7HP7SFD1Q
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಹಿಂದೂ ದೇವಾಲಯಗಳು ವರ್ಗ:ಶಿವ ಮಂದಿರಗಳು ವರ್ಗ:ಪ್ರವಾಸಿ ತಾಣಗಳು
ಸಾಂಖ್ಯ
ಸಾಂಖ್ಯ -ಸಂಕ್ಷಿಪ್ತ ಪರಿಚಯ
ಸಾಂಖ್ಯ (ಸಂಸ್ಕೃತದಲ್ಲಿ सांख्य) ಭಾರತೀಯ ಸಿದ್ಧಾಂತಗಳ ಒಂದು ಪಂಥ. ಹಿಂದೂ ಸಿದ್ಧಾಂತದ ಮೇಲೆ ವೈದಿಕ ಪ್ರಭಾವವನ್ನು ಮಾನ್ಯತೆ ಮಾಡುವ ಆರು ಆಸ್ತಿಕಗಳಲ್ಲಿ ಒಂದು. ಬೌದ್ಧ ಧರ್ಮ(ಕ್ರಿ.ಪೂ. ೫೦೦)ಕ್ಕೂ ಮುನ್ನ ಪ್ರತಿಪಾದಿತವಾದ ಇದನ್ನು ಹಿಂದೂ ಧರ್ಮದ ಅತಿ ಪ್ರಾಚೀನ ಮತ್ತು ಸಂಪ್ರದಾಯ ಬದ್ಧ ಸಿದ್ಧಾಂತವೆಂದು ಪರಿಗಣಿಸಲಾಗುತ್ತದೆ. ಇದರ ಪ್ರಕಾರ ವಿಶ್ವವು ಎರಡು ಬಗೆಯ ಶಾಶ್ವತ ಸತ್ಯಗಳಿಂದ ಕೂಡಿದೆ - ಅವುಗಳೆಂದರೆ ಪುರುಷ (ಪ್ರಜ್ಞೆಯ ಕೇಂದ್ರ) ಮತ್ತು "ಪ್ರಕೃತಿ" (ಪ್ರಾಪಂಚಿಕ ಅಸ್ತಿತ್ವದ ಮೂಲ)
ಸಾಂಖ್ಯ ಪಂಥವು ಯೋಗ ಪಂಥದಿಂದ ಪ್ರಭಾವಿತಗೊಂಡಿದೆ. ಅರುಂಧತಿಯ ಕಿರಿಯ ಸಹೋದರರಾದ ಕಪಿಲ ಮುನಿಯನ್ನು ಸಾಂಪ್ರದಾಯಿಕವಾಗಿ ಸಾಂಖ್ಯ ಪಂಥದ ಸ್ಥಾಪಕರೆಂದು ಪರಿಗಣಿಸಲಾಗುತ್ತದೆಯಾದರೂ ಇದಕ್ಕೆ ಚಾರಿತ್ರಿಕ ಉಲ್ಲೇಖಗಳು ಸಿಕ್ಕಿಲ್ಲ. ಶಾಸ್ತ್ರೀಯ ಸಾಂಖ್ಯದ ಕೃತಿ ಸಾಂಖ್ಯ ಕಾರಿಕವನ್ನು ಈಶ್ವರ ಕೃಷ್ಣ ಎಂಬ ಕವಿ ಕ್ರಿ.ಶ. ೨೦೦ ರ ಆಸುಪಾಸು ಬರೆದಿದ್ದಾನೆ.
ಸಾಂಖ್ಯ ತತ್ವದ ಮೂಲ
ಸಾಂಖ್ಯ ಪಂಥದ ಪ್ರಕಾರ ಜ್ಞಾನವನ್ನು ಮೂರು ಪ್ರಮಾಣಗಳಿಂದ ಪಡೆಯಬಹುದಾಗಿದೆ:
ಸಾಂಖ್ಯದ ಅನುಭಾವ
ಸಾಂಖ್ಯವು ಮೇಲೆ ತಿಳಿಸಿದಂತೆ ಪುರುಷ ಮತ್ತು ಪ್ರಕೃತಿಗಳ ದ್ವೈತವನ್ನು ಎತ್ತಿ ಹಿಡಿಯುತ್ತದೆ. ಎಲ್ಲ ಭೌತಿಕ ಆಗುಹೋಗುಗಳಿಗೆ ಪ್ರಕೃತಿಯೇ ಮೂಲ ಎಂದು ಪರಿಗಣಿಸಲಾಗುತ್ತದೆ. ಪ್ರತಿ ಚೇತನಯುಕ್ತ ಜೀವಿಯೇ ಪುರುಷ. ಪುರುಷಕ್ಕೆ ಶಾರೀರಿಕ ಗಡಿಗಳ ಬಂಧನವಿಲ್ಲ. ಪುರುಷಕ್ಕೆ ಸರಿಯಾದ ಜ್ಞಾನವಿಲ್ಲದಿದ್ದಾಗ ತಪ್ಪು ಕಲ್ಪನೆಯಿಂದ ಭೌತಿಕ ಶರೀರ(ಪ್ರಕೃತಿಯ ಒಂದು ಭಾಗ)ವನ್ನೇ ತಪ್ಪಾಗಿ ತನ್ನನ್ನಾಗಿ ಗುರುತಿಸಿಕೊಳ್ಳುತ್ತದೆ. ಇದರಿಂದ ಸಂಸಾರದ ಬಂಧನದಲ್ಲಿ ಸಿಲುಕುತ್ತದೆ. ಪ್ರಜ್ಞೆಗೆ ಸಿಲುಕುವ ಪುರುಷ ಮತ್ತು ಪ್ರಜ್ಞೆಗೆ ಸಿಲುಕದಿರುವ ಪ್ರಕೃತಿ - ಇವುಗಳ ವ್ಯತ್ಯಾಸ ತಿಳಿದಾಗಲೇ ಆತ್ಮಕ್ಕೆ ಸಂಸಾರದ ಬಂಧನದಿಂದ ಬಿಡುಗಡೆ ದೊರೆಯುವುದು.
ಸಾಂಖ್ಯದ ಒಂದು ಗಮನಾರ್ಹ ಅಂಶವೆಂದರೆ ವಿಶ್ವದ ಉಗಮವನ್ನು ತಿಳಿಸುತ್ತದೆ. ಇದರ ಪ್ರಕಾರ ಪ್ರಕೃತಿ ವಿಶ್ವಕ್ಕೆ ಮೂಲ. ಇದಕ್ಕೆ ೨೪ ತತ್ತ್ವ ಗಳಾಗುವ ಸಂಭಾವ್ಯತೆ ಇರುತ್ತದೆ. ಪ್ರಕೃತಿ ಯಾವಾಗಲೂ ತನ್ನ ಅಂಗಗಳಿಂದ ಕೂಡಿಕೊಂಡಿದೆ:
ಪ್ರಕೃತಿ ಯಿಂದ ಉಗಮಿಸುವ ೨೪ ತತ್ತ್ವಗಳು:
ಸಾಂಖ್ಯವು ಕಾರಣಾತ್ಮಕ ಸಂಬಂಧಗಳನ್ನು ಎತ್ತಿ ಹಿಡಿಯುತ್ತದೆ. ಕಾರಣ ಮತ್ತು ಪರಿಣಾಮಗಳ ವಾದವಾದ ಸತ್ಕಾರ್ಯ ವಾದ ದ ಪ್ರಕಾರ ಶೂನ್ಯದಿಂದ ಏನನ್ನೂ ಅಥವಾ ಏನನ್ನೂ ಶೂನ್ಯಕ್ಕೆ ಸೃಷ್ಟಿಸಲಾಗವುದಿಲ್ಲ. ಎಲ್ಲ ಸೃಷ್ಟಿಯೂ ಪ್ರಕೃತಿಯ ಒಂದು ರೂಪದಿಂದ ಇನ್ನೊಂದು ರೂಪಕ್ಕೆ ಬದಲಾವಣೆ.
ಮೊದಲು ಹೇಳಿದಂತೆ ಸಾಂಖ್ಯ ಒಂದು ದ್ವೈತ ಸಿದ್ಧಾಂತ. ಆದರೆ ಇತರ ದ್ವೈತ ಸಿದ್ಧಾಂತಗಳಿಗೂ ಮತ್ತು ಸಾಂಖ್ಯಕ್ಕೂ ವ್ಯತ್ಯಾಸವಿದೆ.
ಮೂರು ತತ್ವಗಳು
ಪ್ರಮಾಣಗಳು :
ಕಾರ್ಯ-ಕಾರಣವಾದ :
ಕಾಣುವ ಈ ಜಗತ್ತು ಕಾರ್ಯವಾದ್ದರಿಂದ ,ಇದಕ್ಕೆ ಕಾರಣವಿರಬೇಕು; ಸಾಂಖ್ಯರು ಆದ್ದರಿಂದ ಕಾರಣದ ಬಗೆಗೆ ಚರ್ಚಿಸುತ್ತಾರೆ.
ಕಾರಣವಾದದ ನಿಯಮಗಳು :
ವಸ್ತುವಿನ ವಿಭಿನ್ನ ಅವಸ್ಥೆಗಳು -ಕಾರ್ಯವು ಕಾರಣದಲ್ಲಿ ವಿದ್ಯಮಾನವಾಗಿದೆ. (ಸತ್ಕಾರ್ಯಮ್) (ಉದಾ: ಬಂಗಾರದ ಒಡವೆ ಬಂಗಾರವೆಂಬ ವಸ್ತುವಿನಲ್ಲಿ ಅಡಕವಾಗಿದೆ )
ಮೂರುಗುಣಗಳು :
ಸತ್ವ - ರಜಸ್ಸು - ತಮಸ್ಸು ; ಸೌಕರ್ಯಕ್ಕಾಗಿ ಅವುಗಳನ್ನು ಗುಣಗಳೆನ್ನಲಾಗಿದೆ. ಪ್ರಕೃತಿಯ ಸ್ವರೂಪವೇ ಇವು ಮೂರು ಗುಣಗಳು. ಇದು ಪುರುಷನನ್ನು ಬಾಧಿಸುವುದರಿಂದ ಗುಣಗಳೆಂದಿದೆ. ಜಗತ್ತಿನ ಯಾವತ್ತೂ ಪದಾರ್ಥಗಳು ಈ ಮೂರೂ ಗುಣಗಳಿಂದ ಕೂಡಿದೆ. ಅವನೇ ಜ್ಞಾತೃ -ತಿಳಿಯುವವನು, ಅವನನ್ನು ತಿಳಯಲಾಗವುದಿಲ್ಲ. ( ಎಂದರೆ ಜ್ಞಾತೃವಿಗೆ ಜ್ಞಾತೃವಾಗಲಾರ); ಆದರೆ ಇವನು -ಪುರುಷ -ನಿಷ್ಕ್ರಿಯ. ಉದಾಸೀನ ; ಅವನು ಕೇವಲ ಸಾಕ್ಷಿ ರೂಪ ; ಕೂಟಸ್ಥ ; ನಿತ್ಯ (ನಾಶವಿಲ್ಲದವನು, ನಿರ್ಗುಣ, ಸದಾ ಮುಕ್ತ, ಅಸಂಗ , ಅವಿಕಾರಿ (ಬದಲಾವಣೆ ಹೊಂದದವನು) ; ಆತ್ಮ ದಂತೆ ಆನಂದ ರೂಪನಲ್ಲ ;
ಸೃಷ್ಟಿ :
ಮೊದಲು ಮಹತ್ತು ಸೃಷ್ಟಿಯಾಗಿ, ಅದರಿಂದ ಅಹಂಕಾರ ಅದರಿಂದ ಪಂಚ ತನ್ಮಾತ್ರೆಗಳು, .ಏಕಾದಶ ಇಂದ್ರಿಯಗಳು, ಪಂಚ ತನ್ಮಾತ್ರೆಗಳಿಂದ ಪಂಚ ಭೂತಗಳು ಸೃಷ್ಟಿಯಾಗುವುವು. ಸತ್ವಗುಣದ ಪ್ರಾಧಾನ್ಯದಿಂದ (ವೈಕೃತ) ಪಂಚ ಜ್ಞಾನೇಂದ್ರಿಯ; ಪಂಚ ಕರ್ಮೇಂದ್ರಿಯ, ಮನಸ್ಸುಗಳ ಉತ್ಪತ್ತಿ ರಜೋಗುಣ ಪ್ರಧಾನ ದಿಂದ (ತೈಜಸ ) ಅಹಂಕಾರ, ತನ್ಮಾತ್ರೆಗಳು ಹುಟ್ಟುತ್ತವೆ. ಇಂದ್ರಿಯಗಳು ವರ್ತಮಾನಕ್ಕೆ ಸಂಬಂಧಪಟ್ಟ ಜ್ಞಾನವನ್ನು ಕೊಡುವುದು. ಅಂತಃಕರಣವು (ಮನೋಬುದ್ಧಿಅಹಂಕಾರ) ಭೂತ ಭವಿಷ್ಯತ್ ವರ್ತಮಾನ, ಮೂರೂ ಕಾಲಕ್ಕೆ ಸಂಬಂಧಿಸಿದ್ದು.
ಪಂಚೀಕರಣ
ಸೃಷ್ಟಿಯಲ್ಲಿ ತನ್ಮಾತ್ರ ಸರ್ಗ/ ಭೌತಿಕ ಸರ್ಗ/ ಲಿಂಗ ಸರ್ಗ :-
ಮೋಕ್ಷ ಈಶ್ವರ (ದೇವರು) : ಸಾಂಖ್ಯರನ್ನು ಆಸ್ತಿಕರೆನ್ನುತ್ತಾರೆ, ಕಾರಣ ಅವರು (ಈಶ್ವರ-ಸೃಷ್ಟಿಕರ್ತ) ದೇವರನ್ನು ಒಪ್ಪದಿದದರೂ ವೆದವನ್ನು ಒಪ್ಪುತ್ತಾರೆ. ಸಾಂಕ್ಯರಲ್ಲಿ ದೇವರ ಬಗ್ಗೆ ಒಮ್ಮ,ತವಿಲ್ಲ. ಕೆಲವರು ಈಶ್ವರನನ್ನು ಒಪ್ಪುತ್ತಾರೆ. ಕೆಲವರು ಒಪ್ಪುವುದಿಲ್ಲ. ಸಾಂಖ್ಯರಲ್ಲಿ, ಸೇಶ್ವರ ಸಾಂಖ್ಯರು, ನಿರೀಶ್ವರ ಸಾಂಖ್ಯರು. ಎಂದು ಎರಡುವಿಧ. ವೇದವನ್ನು ಒಪ್ಪುವುದರಿಂದ ಆಸ್ತಿಕ ದರ್ಶನ. ಸಾಂಖ್ಯರ ನಿರೀಶ್ವರ ವಾದ :
ಕಾರಣ : ಸೇಶ್ವರ ವಾದ : (ಸ+ಈಶ್ವರ ವಾದ) : ನಿತ್ಯನೂ, ಪೂರ್ಣ ಚೈತನ್ಯನೂ ಆದ ಈಶ್ವರನನ್ನು ನಂಬುವುದು ಅವಶ್ಯ. ಅವನುಕೇವಲ ಸಾಕ್ಷಿಯಾಗಿದ್ದರೂ, ಅವನ ಸನ್ನಿಧಿಯಿಂದ ಮಾತ್ರಾ ಪ್ರಕೃತಿಯಲ್ಲಿ ಸ್ಪಂದನವಾಗುತ್ತದೆ. ಉದಾ: ಸೂಜಿಗಲ್ಲು ಸುಮ್ಮನಿದ್ದರೂ, ಕಬ್ಬಿಣವನ್ನು ಚಲಿಸುವಂತೆ ಮಾಡುತ್ತದೆ. ಹಾಗೆ ಈಶ್ವರನ ಸನ್ನಿದಿ: ಈಶ್ವರನ ಅಸ್ತಿತ್ವವು ವೇದ ಸಮ್ಮತವೂ ಆಗಿದೆ. (ವಿಜ್ಞಾನ ಭಿಕ್ಷುವಿನ ವಾದ)
ಸಮೀಕ್ಷೆ :
ಸಾಂಖ್ಯ ದರ್ಶನವು ಮೂಲತಃ ಸ್ವಭಾವ ವಾದಿ ದರ್ಶನ ( naturalist). ಸ್ವಭಾವ ವಾದೀನಾಂ ಸಾಂಖ್ಯಾನಾಂ ಎಂದು ವೇದಾಂತಿಗಳು ಹೇಳುತ್ತಾರೆ. ಸಾಂಕ್ಯವು ಬಹು ಪ್ರಾಚೀನವಾಗಿದ್ದು, ಅವರ ಪ್ರಕ್ರಿಯೆ, ಪರಿಭಾಷೆ , (ಮಹತ್, ತನ್ಮಾತ್ರೆ ಇತ್ಯಾದಿ ) ಅದರ ಪ್ರಬಲ ವಕ್ತಾರರಿಲ್ಲದೆ ಮುಂದೆ ಅದು ವೇದಾಂತದಲ್ಲಿ ಲೀನವಾಯಿತು.
ಉಲ್ಲೇಖ
ವರ್ಗ:ಹಿಂದೂ ಧರ್ಮ ವರ್ಗ:ತತ್ವಶಾಸ್ತ್ರ ವರ್ಗ:ಭಾರತೀಯ ದರ್ಶನಗಳು ವರ್ಗ:ಷಡ್ದರ್ಶನ
ಮಾದಕ ವ್ಯಸನ
ಮಾದಕ ವ್ಯಸನದ ಹಂತಗಳು
thumb|ಮೆದುಳಿನ ಪ್ರಿ ಫ಼್ರೊನ್ಟಲ್ ಕೊರ್ಟೆಕ್ಸ್ ಮತ್ತು ಮಾದಕ ವ್ಯಸನಕ್ಕೆ ಆಳವಾದ ಸಂಬಂಧವಿದೆ |alt= ಮಾದಕ ವ್ಯಸನದಲ್ಲಿ ನಾಲ್ಕು ಹಂತಗಳಿವೆ: ಮೊದಲನೆಯ ಹಂತ - ಪ್ರಯೋಗ ಈ ಹಂತದಲ್ಲಿ ಕುತೂಹಲ ಅಥವಾ ಭಾವನಾತ್ಮಕ ತೊಂದರೆಯಿಂದಾಗಿ ವ್ಯಕ್ತಿಯು ಮಾದಕ ವಸ್ತುವಿನ ಪ್ರಯೋಗವನ್ನು ಮಾಡಬಹುದು. ಉದಾಹರಣೆಗೆ ಹದಿಹರೆಯದ ವ್ಯಕ್ತಿಯು ಪ್ರೇಮದ ವೈಫಲ್ಯದಿಂದಾಗಿ ಗಾಂಜಾ ಸೇವಿಸುವುದು. ಎರಡನೇ ಹಂತ - ನಿಯಮಿತದಿಂದ ಅಪಾಯಕಾರಿ ಉಪಯೋಗಕ್ಕೆ ವ್ಯಕ್ತಿಯು ಒಳಗಾಗುವುದು ಇದಕ್ಕೆ ಕಾರಣವು ಪ್ರತಿಯೊಬ್ಬ ವ್ಯಕ್ತಿಗೂ ಬೇರೆ ಬೇರೆಯಾಗಿರುತ್ತದೆ. ಒಬ್ಬ ವ್ಯಕ್ತಿಯ ಮಾದಕ ವಸ್ತುವಿನ ಉಪಯೋಗ ಆತನ ಅಥವಾ ಆಕೆಯ ಹತ್ತಿರದ ಜನರಿಗೆ ಚಿಂತೆಯ ವಿಷಯವಾದ ಸಂದರ್ಭದಲ್ಲಿ ಬಳಕೆಯಿಂದ ಹೊರಬರಲು ಸಹಾಯಮಾಡಬೇಕು. ಮೂರನೇ ಹಂತ - ಅವಲಂಬನೆ ಈ ಹಂತದಲ್ಲಿ ವ್ಯಕ್ತಿಯು ಆತಂಕಕಾರಿ ಗುಣಗಳನ್ನು ಪ್ರದರ್ಶಿಸಬಹುದು ಹಾಗೂ ಮಾದಕ ವಸ್ತುವಿನ ಬಳಕೆ ವ್ಯಕ್ತಿಯ ಹಿಡಿತವನ್ನು ಮೀರಿರುತ್ತದೆ. ತನ್ನ ವ್ಯಸನದಿಂದ ತನಗೆ ಹಾಗೂ ತನ್ನ ಸುತ್ತುಮುತ್ತಲಿರುವವರಿಗೆ ಆಗುತ್ತಿರುವ ತೊಂದರೆಗಳ ಅರಿವು ಇರುವುದಿಲ್ಲ. ಈ ಹಂತದಲ್ಲಿ ವ್ಯಕ್ತಿಯು ತನ್ನ ಜವಾಬ್ದಾರಿಯನ್ನು ಮರೆತು ಮಾದಕ ವಸ್ತುವಿನ ಉಪಯೋಗಕ್ಕೆ ಒಳಗಾಗುತ್ತಾನೆ. ಕೊನೆಯ(ನಾಲ್ಕನೆಯ) ಹಂತ - ತೀವ್ರ ಅವಲಂಬನೆ ವ್ಯಕ್ತಿಯು ಮಾದಕ ವಸ್ತುವಿಗೆ ಅವಲಂಬಿತನಾಗುತ್ತಾನೆ. ಅವಲಂಬನೆಯ ಹಂತದಲ್ಲಿ ಹಿಡಿತವಿಲ್ಲದ ಕಡುಬಯೆಕೆಯ ಬಲಿಪಶುವಾಗುತ್ತಾನೆ. ಸಮಯ ಹೋದಂತೆ ಚಿಕಿತ್ಸೆ ನೀಡದಿದ್ದರೆ ಅವಲಂಬನೆ ತೀವ್ರಗೊಳ್ಳುತ್ತದೆ. ಮಾದಕ ವಸ್ತುವನ್ನು ಪದೇ ಪದೇ ಉಪಯೋಗಿಸುವುದರಿಂದ ವ್ಯಕ್ತಿಯ ಮೆದುಳಿನ ರಚನಾತ್ಮಕ ಹಾಗೂ ಕ್ರಿಯಾತ್ಮಕ ಬದಲಾವಣೆ ಆಗುತ್ತದೆ. ಇದು ವ್ಯಕ್ತಿಯಿಂದ ವ್ಯಕ್ತಿಗೆ ಬೇರೆ ಬೇರೆಯಾಗಿರುತ್ತದೆ. ಈ ಹಂತದಲ್ಲಿ ಮೆದುಳು ಸಹಜ ಸ್ಥಿತಿಯಿಂದ ಅವಲಂಬಿತ ಸ್ಥಿತಿಗೆ ಬದಲಾಗಿರುತ್ತದೆ. ಈ ಸ್ಥಿತಿಯಲ್ಲಿ ಮನಸ್ಸಿಗೆ ಹಾಗೂ ನಡವಳಿಕೆಗೆ ಎಷ್ಟರ ಮಟ್ಟಿಗೆ ತೊಂದರೆಯಾಗಿರುತ್ತದೆ ಎಂದರೆ ಹೊರಬರಲು ಚಿಕಿತ್ಸೆಯೊಂದೇ ದಾರಿ.
ವ್ಯಸನದ ಪರಿಣಾಮ
ಮಾದಕ ವ್ಯಸನದಿಂದಾಗಿ ಅವಲಂಬಿತ ವ್ಯಕ್ತಿಗೆ ಹಾಗೂ ಸುತ್ತುಮುತ್ತಲಿನವರಿಗೆ (ಮುಖ್ಯವಾಗಿ ಕುಟುಂಬ ಮತ್ತು ಗೆಳೆಯರಿಗೆ) ಹಲವು ರೀತಿಯ ತೊಂದರೆಗಳಾಗುತ್ತವೆ. ಮಾದಕವಸ್ತುವಿನ ವ್ಯಸನದಿಂದ ವ್ಯಕ್ತಿಯಲ್ಲಿ ಮಾನಸಿಕ ತೊಂದರೆಗಳು ಹಾಗೂ ಆತ್ಮಹತ್ಯಾ ಪ್ರವೃತ್ತಿ ಹೆಚ್ಚುತ್ತದೆ. ಉದಾಹರಣೆಗೆ ' ಗೋ ಆಸ್ಕ್ ಆಲಿಸ್ ' ಎಂಬ ಪುಸ್ತಕದಲ್ಲಿ ಈ ತೊಂದರೆಯನ್ನು ನೈಜ ರೀತಿಯಲ್ಲಿ ಅಭಿವ್ಯಕ್ತಿಸಿದ್ದಾರೆ. ವ್ಯಕ್ತಿಯ ವಿವೇಕ ಸಾಮರ್ಥ್ಯವು ಕುಗ್ಗಿರುವುದರಿಂದ ಅಪರಾಧಗಳನ್ನು ಮಾಡುವ ಸಾಧ್ಯತ್ತೆ ಹೆಚ್ಚು. ವ್ಯಕ್ತಿ ತನಗೆ ಹಾಗೂ ಸಮಾಜಕ್ಕೆ ಬಾಧಕವಾಗುತ್ತಾನೆ. ಉದಾಹರಣೆಗೆ ಮದ್ಯಪಾನ ಸೇವಿಸಿ ಬೇರೆ ಜನರಿಗೆ ಬಡಿಯಿವುದು ಅಥವಾ ಅತ್ಯಾಚಾರ ಮಾಡುವುದಕ್ಕೆ ಶಿಕ್ಷೆ ನೀಡಲಾಗುತ್ತದೆ. ವ್ಯಕ್ತಿಯು ಆರ್ಥಿಕವಾಗಿ ತನಗೆ, ಕುಟುಂಬಕ್ಕೆ ಹಾಗೂ ಸಮಾಜಕ್ಕೆ ಬಾಧಕವಾಗುತ್ತಾನೆ. ತನಗಿರುವ ಸಾಮರ್ಥ್ಯವನ್ನು ದುರುಪಯೋಗ ಮಾಡುವುದನ್ನು ಅಥವಾ ಉಪಯೋಗ ಮಾಡದಿರುವುದನ್ನು ಸಮಾಜ ಒಪ್ಪುವುದಿಲ್ಲ. ಸಮಾಜವು ವ್ಯಸನಕ್ಕೆ ಒಳಗೊಂಡವರನ್ನು ದೂರ ಮಾಡುವುದರಿಂದ ಅವರು ಹೆಚ್ಚು ಹೆಚ್ಚು ವ್ಯಸನಕ್ಕೆ ಒಳಗಾಗುತ್ತಾರೆ. ಒಂದು ಸಮಸ್ಯೆ ಏನೆಂದರೆ ವ್ಯಸನಕ್ಕೆ ಒಳಗಾದವರಿಗೆ ಸಹಾಯ ಬೇಕಾಗಿರುತ್ತದೆ, ಆದರೆ ಎಲ್ಲರಿಗೂ ಸಹಾಯ ತಲುಪುವುದಿಲ್ಲ. ಚಿಕಿತ್ಸೆಯು ಸುಮಾರು ಜನರಿಗೆ ದುಬಾರಿಯಾಗಿತ್ತದೆ.
ಹದಿಹರೆಯದಲ್ಲಿ ಮಾದಕ ವ್ಯಸನ
ಹದಿಹರೆಯರು ಮಾದಕ ವ್ಯಸನಕ್ಕೆ ಹೆಚ್ಚಿನ ಮಟ್ಟಿಗೆ ಒಳಗಾಗುತ್ತಾರೆ. ಇದಕ್ಕೆ ಹಲವು ಕಾರಣಗಳಿರಬಹುದು. ಬೆಳವಣಿಗೆಯ ಈ ಹಂತದಲ್ಲಿ ಹಾರ್ಮೋನುಗಳು ಅಂದರೆ ಶರೀರದ ರಾಸಾಯನಿಕ ಬಗೆಗಳು ಅಸಮತೋಲನೆಯಲ್ಲಿರುತ್ತವೆ. ಈ ಸಮಯದಲ್ಲಿ ಹೊರಗಿನ ಪ್ರಪಂಚವನ್ನು ಅನ್ವೇಷಿಸುತ್ತಾರೆ. ಕುತೂಹಲದ ಸಾಧ್ಯತೆ ಹೆಚ್ಚು. ಗೆಳೆಯರ ಒತ್ತಡದಿಂದಾಗಿ ಮಾದಕ ವಸ್ತುವಿನ ಸೇವನೆ ಮಾಡಬಹುದು. ಅಲ್ಲದೆ ಯಾವುದಾದರೂ ಆಘಾತದ ನೋವಿನಿಂದಾಗಿ ಸೇವಿಸಬಹುದು. ಶಾಲಾ -ಕಾಲೇಜುಗಳ ವ್ಯವಸ್ಥೆ ಸರಿಯಿಲ್ಲದಿದ್ದರೆ ಅಥವಾ ಅದು ಮಕ್ಕಳಿಗೆ ಕಲಿಯಲು ಉತ್ಸಾಹ ಕೊಡದಿದ್ದರೆ ಕೂಡಾ ವ್ಯಸನಕ್ಕೊಳಗಾಗುವ ಸಾಧ್ಯತೆ ಇದೆ.
ಅಂಕಿಅಂಶಗಳು
ಅಂಕಿಅಂಶಗಳಲ್ಲಿ ಮಾದಕ ವ್ಯಸನದ ವರದಿ ತಿಳಿದುಬರುತ್ತದೆ. ೨೦೧೦ರಲ್ಲಿ ವಿಶ್ವದಾದ್ಯಂತ ೫ ಶೇಖಡಾ ಜನರು ಈ ವ್ಯಸನಕ್ಕೆ ಬಲಿಯಾಗಿದ್ದರು. ೧೯೯೦ರಿಂದ ೨೦೧೫ರ ವರೆಗಿನ ವ್ಯಸನದ ಸಂಖ್ಯೆ ಗಮನಿಸಿದರೆ ಪಟ್ಟಿ ಹೆಚ್ಚಾಗಿದೆ. ೨೦೧೫ರಲ್ಲಿ ೩೦೭೪೦೦ ಜನರು ಮಾದಕ ವ್ಯಸನದಿಂದಾಗಿ ಮರಣಗೊಂಡರು. ಮನೋವಿಜ್ಞಾನದಲ್ಲಿ ಮಾದಕ ವ್ಯಸನಕ್ಕೆ ಹಲವು ರೀತಿಯ ಚಿಕಿತ್ಸೆಗಳಿವೆ. ಆದರೆ ಮರುಕಳಿಸುವಿಕೆ ಅಥವಾ ರೇಲಾಪ್ಸ್ ಆಗುವ ಸಾಧ್ಯತೆ ಇದೆ. ವಾಪಸಾತಿ ಅಥವಾ ವಿಥ್ಡ್ರಾವಲ್ ಅನ್ನು ಮೀರುವುದರಿಂದ ಹಿಡಿದು ವ್ಯಕ್ತಿಯನ್ನು ಸಮತೋಲನೆಗೆ ತರುವಂತೆ ಈ ಚಿಕಿತ್ಸೆಗಳು ಪ್ರಯತ್ನಿಸುತ್ತವೆ.
ಉಲ್ಲೇಖಗಳು
ವರ್ಗ:ಮಾದಕವಸ್ತುಗಳು
ಬ್ರಹ್ಮಚೈತನ್ಯ ಮಹರಾಜ್
'ಶ್ರೀ ಕ್ಷೇತ್ರದ ಐತಿಹ್ಯ'
thumb|right|120px|'ಶ್ರೀ ಬ್ರಹ್ಮಚೈತನ್ಯ ಮಹರಾಜ್' ಒಮ್ಮೆ 'ಬ್ರಹ್ಮಚೈತನ್ಯ ಮಹರಾಜರು', 'ತೀರ್ಥಯಾತ್ರೆ'ಗೆಂದು 'ನಮಿಷಾರಣ್ಯ'ಕ್ಕೆ ಹೊರಟಾಗ ದೇವಾಲಯದ ಶ್ರೀರಾಮನ ವಿಗ್ರಹದಿಂದ ಕಣ್ಣೀರು ಬರುತ್ತಿತ್ತಂತೆ. ಶ್ರೀರಾಮನಿಗೆ ಗುರುಗಳ ಬಗ್ಗೆ ಅಷ್ಟು ಪ್ರೇಮವಿತ್ತೆಂದು, 'ಸದ್ಗುರು ಚರಿತ್ರೆ' ವರ್ಣಿಸುತ್ತದೆ. ಗೋಂದಾವಲೆಗೆ ಹೋಗಿ ಶ್ರೀರಾಮನ ದರ್ಶನಮಾಡಿದ ಪ್ರತಿಯೊಬ್ಬರ ಜೀವನದಲ್ಲೂ ಮಹತ್ತರ ಬದಲಾವಣೆಯಾಗುತ್ತದೆಯೆಂದು ತಿಳಿದವರು ಹೇಳುತ್ತಾರೆ. ಯಾತ್ರಿಕರಿಗೆ ತಂಗಲು ಬಹಳ ಉತ್ತಮವಾದ 'ವಸತಿ ಸೌಕರ್ಯ'ಗಳನ್ನು ಕಲ್ಪಿಸಿದ್ದಾರೆ. ಈ 'ಶ್ರೀ ಕ್ಷೇತ್ರ'ದಲ್ಲಿ 'ಶ್ರೀ ಬ್ರಹ್ಮಚೈತನ್ಯ ಮಹಾರಾಜರ ಸಮಾಧಿ ಮಂದಿರ'ವಿದೆ. 'ಶ್ರೀ ಬ್ರಹ್ಮಚೈತನ್ಯ ಮಹರಾಜರ ಮಂದಿರ ಗೋಂದಾವಲೆ', ಬೆಂಗಳೂರು (ಶ್ರೀನಿವಾಸನಗರ), ಮತ್ತು ಹೆಬ್ಬಳ್ಳಿಯಲ್ಲಿ ಇವೆ. ದಿನ ನಿತ್ಯವೂ ಶ್ರೀ ರಾಮನ ನಾಮಸ್ಮರಣೆ ಈ ಮಂದಿರಗಳಲ್ಲಿ ನಡೆಯುತ್ತೆ.
ವರ್ಗ:ಹಿಂದೂ ಧರ್ಮದ ಸಂತರು
ಬಾಸ್ಕ್ ಜಾನಪದ
ಪೌರಾಣಿಕ ಹಿನ್ನೆಲೆ
ಬಾಸ್ಕರು ಪುರಾಣಸಾಹಿತ್ಯವನ್ನು ದೊಡ್ಡ ಪ್ರಮಾಣದಲ್ಲಿ ಉಳಿಸಿಕೊಂಡು ಬಂದಂತೆ ಕಾಣುವುದಿಲ್ಲ. ಬಹುತೇಕ ಪುರಾಣಗಳು ಕ್ರೈಸ್ತ ದೇವತೆಗಳು, ಯಹೂದಿಗಳು, ಸಂತಪಾತ್ರಗಳ ಪರಿಚಯದೊಂದಿಗೆ ಕ್ರೈಸ್ತೀಯವಾಗಿದೆ. ಸಕಲ ಮೆಡಿಟರೇನಿಯನ್ ಸಂಸ್ಕೃತಿಯ ಭೂಮಿತಾಯಿ ಅಥವಾ ಮಾತೃದೇವತೆಯ ಕಲ್ಪನೆ ಮಾತ್ರ ಇವರಲ್ಲಿದೆ. ಈ ದೇವತೆಯನ್ನು ಏರ್ಡಿಟ್ಸ್ ಎಂದು ಕರೆಯುತ್ತಾರೆ. ದೇವತೆಯ ಬಲಿಪೀಠದ ಮೇಲಿನ ಶಾಸನವೊಂದು ಬಾಸ್ಕ್ ಸಂಸ್ಕೃತಿಯ ಪರಿಚಯ ಮಾಡಿಕೊಡುತ್ತದೆ. ಬ ಾಸ್ಕರು ತಮ್ಮ ಜನಾಂಗದ ಉಗಮದ ಬಗ್ಗೆ ಹೇಳಿಕೊಳ್ಳುವ ಪುರಾಣಗಳು ಇಂದಿಗೂ ಜೀವಂತವಾಗಿವೆ. ಪಾತಾಳದಲ್ಲಿ ವಾಸವಾಗಿದ್ದ ಅಗ್ನಿಸರ್ಪದ ಬಾಯಿಂದ ಹರಿದು ಬಂದ ಅಗ್ನಿಯಿಂದ ಬಾಸ್ಕರು ಹುಟ್ಟಿದರೆಂದು ಕತೆಯಿದೆ. ಬಾಸ್ಕರು ಪ್ಯಾಗನ್ ಪುರಾಣ ಸಾಹಿತ್ಯವನ್ನು ಹೆಚ್ಚು ಉಳಿಸಿಕೊಂಡಿಲ್ಲವಾದರೂ ಅತಿಮಾನುಷ ಜೀವಿಗಳ ಬಗೆಗಿನ ನಂಬಿಕೆಗಳು ಇವರಲ್ಲಿ ಹೇರಳವಾಗಿವೆ. ಆ ಜೀವಿಗಳ ಬಗೆಗೆ ಅನೇಕ ಕತೆಗಳಿವೆ.
ಜನಪದ ಕತೆಗಳು
`ತಾರ್ತಾರೊ ಗ್ರೀಕ್ ಪುರಾಣದ ಸೈಕ್ಲಾಪ್ ತೆರನ ಒಬ್ಬ ಒಕ್ಕಣ್ಣಿನ ರಾಕ್ಷಸ. ಬಹುತೇಕ ಬಾಸ್ಕ್ ರಚನೆಗಳಲ್ಲಿ ತಾರ್ತಾರೊ ಹಣೆಯ ಮೇಲೆ ಒಕ್ಕಣ್ಣನ್ನು ಪಡೆದ ರಕ್ಕಸನಾಗಿ ಚಿತ್ರಿತನಾಗಿದ್ದಾನೆ. ಕೆಲವು ರಚನೆಗಳಲ್ಲಿ ಒಬ್ಬ ದೊಡ್ಡ ಬೇಟೆಗಾರನಾಗಿ ಅಥವಾ ಬೆಟ್ಟಗುಡ್ಡಗಳಲ್ಲಿ ವಾಸಿಸುವ ಕುರುಬನಾಗಿ ಬಣ್ಣನೆಗೊಂಡಿದ್ದಾನೆ. ಒಂದೆರಡು ಕತೆಗಳಲ್ಲಿ ಅವನು ತನ್ನ ಮಾನವ ವಿರೋಧಿಗಳಿಂದ ಮೋಸಹೋಗಿದ್ದಾನೆ; ಏಟು ತಿಂದಿದ್ದಾನೆ. `ಹೆರ್ರೆನ್‍ಸರ್ಜ್ ಏಳು ಮಂಡೆಯ ಒಂದು ಹಾವು. ಕೆಲವು ಕತೆಗಳಲ್ಲಿ ಈ ಹಾವು ಮಾನವರ ಬಲಿಗಳಿಂದ ಸಂತೃಪ್ತಿ ಹೊಂದುವ ಪ್ರಾಣಿಯಾಗಿ ಚಿತ್ರಿತವಾಗಿದೆ. ಮತ್ತೆ ಕೆಲವು ಕತೆಗಳಲ್ಲಿ ಇದು ಒಂದು ಭಯಂಕರ ಡ್ರೇಗನ್ ರೂಪದಲ್ಲಿ ಕಾಣಿಸಿಕೊಂಡಿದೆ. ಬಾಸ್‍ಜಾನ್ ಮತ್ತು ಅವನ ಪತ್ನಿ ಬಾಸ ಆಂಡ್ರೆ ಇಬ್ಬರೂ ವನ್ಯಜೀವಿಗಳಾಗಿ ಚಿತ್ರಿತರಾಗಿದ್ದಾರೆ. ಕತೆಯಿಂದ ಕತೆಗೆ ಅವರ ಪಾತ್ರಗಳು ಗಮನಾರ್ಹ ಬದಲಾವಣೆ ಸಾಧಿಸಿಕೊಂಡಿವೆ. ಬಾಸ್‍ಜಾನ್ ಅನೇಕ ಕತೆಗಳಲ್ಲಿ ಗ್ರಾಮದೇವತೆ ಇಲ್ಲವೆ ವನದೇವತೆಯಾಗಿ ಚಿತ್ರಿತನಾಗಿದ್ದಾನೆ. ಆತ ಕಿರುಕುಳ ಕೊಡುವ ವ್ಯಕ್ತಿಯಾದರೂ ಹಾನಿ ಉಂಟುಮಾಡುವವನಲ್ಲ. ಅವನ ಪತ್ನಿ ಅನೇಕ ಕತೆಗಳಲ್ಲಿ ಮಾಟಗಾತಿಯಾಗಿ, ಪುರುಷರನ್ನು ಮೋಸದಿಂದ ತನ್ನ ಬಲೆಗೆ ಬೀಳಿಸಿಕೊಳ್ಳುವ ಚತುರೆಯಾಗಿ ಚಿತ್ರಿತಳಾಗಿದ್ದಾಳೆ. ಇನ್ನು ಕೆಲವು ಕತೆಗಳಲ್ಲಿ ಬಾಸ್‍ಜಾನ್ ಒಬ್ಬ ರಾಕ್ಷಸ. ಅವನ ಹೆಂಡತಿ ಒಬ್ಬ ಮಾಯಗಾತಿ, ತನ್ನ ಗಂಡನ ವಶಕ್ಕೊಳಗಾದವರು ತಪ್ಪಿಸಿಕೊಂಡು ಹೋಗಲು ಸಹಕರಿಸುತ್ತಾಳೆ. ಸೆಲ್ಟಿಕ್ ಜಾನಪದದಲ್ಲಿ ಸಾಮಾನ್ಯವಾಗಿ ಕಾಣಿಸಿಕೊಳ್ಳುವ ಲಮಿನಿಕ್ ಪಾತ್ರಗಳು ಇಲ್ಲಿ ಕಿನ್ನರಿಯರಾಗಿದ್ದಾರೆ. ಮೇಲಾಗಿ ಈ ಲಾಮಿಯ ಬಾಸ್ಕ್ ಕತೆಗಳಲ್ಲಿ ಒಂದು ಜಲದೆವ್ವ ಅಥವಾ ಮತ್ಸಕನ್ಯೆ. ಈ ಪಾತ್ರಗಳ ಸಾಲಿನಲ್ಲಿ ಮಾಟಗಾರ, ಮಾಟಗಾತಿ ಮುಂತಾದವು ಬರುತ್ತವೆ.
ಧಾರ್ಮಿಕ ಕತೆಗಳು
ಧಾರ್ಮಿಕ ಜಾನಪದಕತೆಗಳಲ್ಲಿ ಕ್ರಿಸ್ತ, ಸಂತಪೀಟರ್, ಮೇರಿ-ಇವರು ಜನರ ಒಳಿತಿಗಾಗಿ ಏನೆಲ್ಲ ಮಾಡಬೇಕೊ ಆ ಕಾರ್ಯಗಳನ್ನು ನಿರ್ವಹಿಸುವ ಉಪಕಾರಿ ಅತಿಮಾನುಷ ಶಕ್ತಿಗಳಾಗಿ ಕಾಣಿಸಿಕೊಳ್ಳುತ್ತಾರೆ. ಧಾರ್ಮಿಕ ಜನಪದ ಕತೆಗಳು ಮುಖ್ಯವಾಗಿ ನೀತಿಪರತೆಗಳಾಗಿದ್ದು ನರಿ, ತೋಳ ಮತ್ತು ಕತ್ತೆಗಳು ಮತ್ತೆ ಮತ್ತೆ ಕಾಣಿಸಿಕೊಳ್ಳುತ್ತವೆ. ಸುಂದರ ಕಥಾನಿರೂಪಣೆ, ಚುರುಕಾದ ಸಂಭಾಷಣೆಗಳಿಂದಾಗಿ ಇವು ಆಕರ್ಷಕ ರಚನೆಗಳೆನಿಸಿವೆ.
ಜನಪದ ಗೀತೆಗಳು
ಬಾಸ್ಕರಲ್ಲಿ ಜನಪದ ಗೀತ ಸಾಹಿತ್ಯವೂ ಸಮೃದ್ಧವಾಗಿದೆ. ಬಹುತೇಕ ಗೀತೆಗಳು ನಿರೂಪಣಾತ್ಮಕವಾಗಿರುವುದರಿಂದ ಹೆಚ್ಚಾಗಿ ಭಾವಗೀತಾತ್ಮಕವಾಗಿವೆ. ಬಾಸ್ಕ್ ಗೀತೆಗಳನ್ನು ಐದು ಬಗೆಯಲ್ಲಿ ಗುರುತಿಸಲಾಗಿದೆ. ಸ್ತುತಿಗೀತೆ, ಕೀರ್ತನಪದ, ಪ್ರಣಯಗೀತೆ, ವಿಡಂಬನ ಮತ್ತು ವಿನೋದಗೀತೆ, ಧಾರ್ಮಿಕ ಐತಿಹ್ಯಗಳು. ಸ್ತುತಿಗೀತೆಗಳು ರೀತಿ ನಿರ್ದೇಶಕವಾದವು. ಅವು ಚರ್ಚಿನ ವಿಧಾನ ಸೂತ್ರಗಳ ಜೊತೆಯಲ್ಲಿ ನಿಕಟ ಸಂಬಂಧ ಹೊಂದಿವೆ. ಬಾಸ್ಕರ ಬಹುಪಾಲು ಗೀತೆಗಳು ಪ್ರಣಯಗೀತೆಗಳೇ ಆಗಿವೆ. ತುಂಬ ಸುಂದರ ರಚನೆಗಳಿವು. ಸುದೀರ್ಘ ಧಾರ್ಮಿಕ ಐತಿಹ್ಯಗಳು ಫ್ರೆಂಚ್ ಮತ್ತು ಸ್ಪ್ಯಾನಿಷ್ ಹಾಡುಗಳ ಪ್ರಭಾವ ಹೊಂದಿವೆ. ಬಾಸ್ಕರಲ್ಲಿ ವಿಡಂಬನಾತ್ಮಕ ಹಾಡುಗಳಿಗೆ ಪ್ರಾಶಸ್ತ್ಯ ಹೆಚ್ಚು. ಅವು ಸಾಮಾಜಿಕ ಹಾಗೂ ರಾಜಕೀಯ ಪ್ರತಿಭಟನೆಯ ಅಂಶಗಳನ್ನು ಪಡೆದಿವೆ.
ಗಾದೆ
ಬಾಸ್ಕರಲ್ಲಿ ಗಾದೆ ಒಗಟುಗಳೂ ಜನಪ್ರಿಯವಾಗಿವೆ. ಅವುಗಳಲ್ಲಿ ಹೆಚ್ಚಿನವು ಯೂರೊಪಿನಲ್ಲಿ ತುಂಬ ಪ್ರಸಿದ್ಧವಾಗಿರುವಂಥವು. ಕೆಲವು ಬಾಸ್ಕರಿಗೇ ವಿಶಿಷ್ಟವಾದವು. ಇವರಲ್ಲಿ ಪ್ರಚಲಿತವಿರುವ ಪ್ರಸಿದ್ಧ ನಾಣ್ಣುಡಿಗಳೆಂದರೆ: ಮರವಿಲ್ಲದೆ ನೆರಳಿಲ್ಲ, ಬೆಂಕಿಯಿಲ್ಲದೆ ಹೊಗೆಯಿಲ್ಲ; ಕುನ್ನಿ ಮತ್ತು ಹೆಣ್ಣುನಾಯಿ ಎರಡೂ ನಾಯಿಗಳೇ, ಮೂಲರೂಪವನ್ನು ಉಳಿಸಿಕೊಂಡು ಬಂದಿರುವ ಗಾದೆಗಳೆಂದರೆ ಬಂಗಾರದ ಕೀಲಿ ಬಾಗಿಲನ್ನು ಭದ್ರಪಡಿಸುವುದಿಲ್ಲ; ಪ್ರೇಮವಿವಾಹ ಗೋಳಿನ ಬಾಳು; ಇಬ್ಬರು ಸೋದರಿಯರು ಮನೆ ತುಂಬಿಸಬಲ್ಲರು. ಗಾದೆಗಳಲ್ಲಿ ನರಿ, ನಾಯಿ, ತೋಳ, ಕೋಳಿ ಮತ್ತು ಹೇಸರಗತ್ತೆಗಳು ಪಾತ್ರಗಳಾಗಿ ಕಾಣಿಸಿಕೊಳ್ಳುವುದುಂಟು. ತೋಳ ನಿಮ್ಮ ಸಂಗಾತಿಯಾದರೆ ಜೊತೆಯಲ್ಲಿ ನಾಯಿಯನ್ನೂ ಇಟ್ಟುಕೊಳ್ಳಿ; ಅತ್ಯಲ್ಪ ಬೆಲೆಗೆ ಕೊಂಡುಕೊಂಡ ಹೇಸರಗತ್ತೆ ಸಾಕಲು ದುಬಾರಿ ಬೆಲೆ ತೆರಬೇಕು. ಉದ್ದನೆಯ ಬಾಲದ ನರಿ ತನ್ನಂತೆ ಪರರೆಂದು ಭಾವಿಸುತ್ತದೆ. ಇತ್ಯಾದಿ.
ಒಗಟುಗಳು
ಬಾಸ್ಕ್ ಒಗಟುಗಳು ತುಂಬ ಬಾಲಿಶವಾಗಿವೆ. ವಾಸ್ತವಿಕತೆಗೂ ಅವಕ್ಕೂ ಬಹಳ ಅಂತರ. ಆಡಿನಕೊಂಬನ್ನು ಕುರಿತು ಒಂದು ಒಗಟು ಹೀಗಿದೆ: ಕಾಡಿಗೆ ಹೋಗುವಾಗ ಮನೆಯ ಕಡೆ ಏನು ಕಾಣುತ್ತದೆ? ಮನೆ ಕಡೆಗೆ ಹೋಗುವಾಗ ಕಾಡಿನತ್ತ ಏನು ಕಾಣಿಸುತ್ತದೆ? ಇನ್ನೊಂದು ಒಗಟು: ಕುತ್ತಿಗೆಯುಂಟು ತಲೆಯಲ್ಲ; ತೋಳುಂಟು ಕೈಯಲ್ಲ, ಇದು ಏನು? ಇಂಥ ನೂರಾರು ಒಗಟುಗಳು ಬಾಸ್ಕರಲ್ಲಿ ಪ್ರಸಿದ್ಧವಾಗಿವೆ.
ವಾದ್ಯಗಳು
ಹಾಡುಗಾರಿಕೆಯ ಕೃತಿಗೆ ಹೋಲಿಸಿದರೆ ಆ ಮಟ್ಟಕ್ಕೆ ಬಾಸ್ಕ್ ಜನಪದ ವಾದ್ಯ ಸಂಗೀತ ಬೆಳೆದಿಲ್ಲ. ಬಾಸ್ಕರಲ್ಲಿ ನೃತ್ಯ ಮತ್ತು ಪ್ರದರ್ಶನಕ್ಕೆ ಪೋಷಕವಾಗಿ ಸಂಗೀತ ಬರುತ್ತದೆ. ಮೂರು ರಂಧ್ರದ ಕೊಳಲು, ತಂಬೂರಿ ಸಾಮಾನ್ಯವಾಗಿ ಕಾಣಬರುವಂಥ ವಾದ್ಯಗಳು. ದಕ್ಷಿಣಯೂರೊಪಿನ ಇತರ ಪ್ರದೇಶಗಳಲ್ಲಿ ಬಲು ಹಿಂದಿನಿಂದಲೂ ಸರ್ವೇ ಸಾಮಾನ್ಯವಾಗಿರುವ ಅಕಾರ್ಡಿಯನ್ ಮತ್ತು ಪಿಟೀಲು ಬಾಸ್ಕ್‍ರಲ್ಲಿ ಇಂದಿಗೂ ಜನಪ್ರಿಯವಾಗಿಲ್ಲದಿರುವುದು ಕುತೂಹಲಕರ ಸಂಗತಿಯಾಗಿವೆ.
ನೃತ್ಯಗಳು
ಬಾಸ್ಕರ ಸಾಂಪ್ರದಾಯಿಕ ನೃತ್ಯಗಳು, ವೃತ್ತ ಮತ್ತು ಚಚ್ಚೌಕಾಕೃತಿಯ ರಂಗದಲ್ಲಿ ಪ್ರದರ್ಶಿಸುವ ನೃತ್ಯಗಳೇ ಆಗಿವೆ. ಕತ್ತಿ ಮತ್ತು ದೊಣ್ಣೆ ನೃತ್ಯಗಳು ತುಂಬ ಮೋಹಕವಾದುವು. ಪ್ರತಿಯೊಬ್ಬ ಕಲಾವಿದನೂ ತನ್ನ ಎದುರಾಳಿಯೊಂದಿಗೆ ಬೇಲಿ ಹೆಣೆದುಕೊಂಡು ನರ್ತನ ಮಾಡುವುದು ಇಲ್ಲಿಯ ವೈಶಿಷ್ಟ್ಯ. ನೃತ್ಯದ ಗತಿ ಏರಿದಂತೆ ಎಲ್ಲವೂ ಒಂದು ಸಾಮಾನ್ಯ ತುಮುಲ ಯುದ್ಧದಲ್ಲಿ ಮುಕ್ತಾಯಗೊಳ್ಳುವುದು ಸಂಪ್ರದಾಯ. ಈ ಎರಡು ನೃತ್ಯಗಳು ತುಂಬ ಪ್ರಾಚೀನವಾದವು ಎಂದು ಹೇಳಲಾಗಿದೆ. ಅವು ಮುಸಲ್ಮಾನ ಮೂರ್ ಜನರೊಂದಿಗಿನ ಬಾಸ್ಕರ ಘರ್ಷಣೆಗಳ ಪರಿಚಯ ಮಾಡಿಕೊಡುತ್ತದೆ. ಬಾಸ್ಕ್‍ರಲ್ಲಿ ಪ್ರಚಲಿತವಿರುವ `ವೇಷಗಳು ಅರ್ಧ ನೃತ್ಯ ಅರ್ಧ ಆಟಗಳಾಗಿವೆ. ಇವುಗಳಲ್ಲಿ ಭಾಗವಹಿಸುವ ಕಲಾವಿದರು ವಿಶಿಷ್ಟ ಬಗೆಯ ವೇಷಭೂಷಣಗಳಿಂದ ಅಲಂಕೃತರಾಗಿರುತ್ತಾರೆ. ವೇಷಗಳ ಪ್ರತಿಯೊಂದು ಪಾತ್ರವೂ ಚಾರಿತ್ರಿಕ ಮಹತ್ತ್ವ ಪಡೆದಿರುತ್ತದೆ. ವೇಷಗಳ ಸಂಗೀತ ಬಲುಮಟ್ಟಿಗೆ ಹಳೆಯ ಮತ್ತು ಸಾಂಪ್ರದಾಯಿಕ ಸ್ವರೂಪದ್ದು. ಉತ್ತಮ, ಮಧ್ಯಮ, ಅಧಮ-ಹೀಗೆ ಎಲ್ಲ ಜನವರ್ಗಗಳ ಬದುಕನ್ನು ಇವು ಸಮರ್ಥವಾಗಿ ಪ್ರತಿಬಿಂಬಿಸುತ್ತವೆ.
ಪ್ರದರ್ಶನ ಕಲೆ
ವೇಷ ಮತ್ತು ಜನಪದ ನಾಟಕಗಳು ಒಂದರಿಂದ ಮತ್ತೊಂದು ಪ್ರಭಾವಿತವಾಗಿವೆ.
ನಾಟಕ ಕಲೆ
ವ್ಯಾಪಕ ಪ್ರಚಾರದಲ್ಲಿರುವ ಕೆಲವು ನಾಟಕಗಳ ವಿಷಯದಲ್ಲಂತೂ ಈ ಮಾತು ಹೆಚ್ಚು ಸತ್ಯ. ಹದಿನೆಂಟನೆಯ ಶತಮಾನದಿಂದಷ್ಟೆ ಇವು ತಮ್ಮ ವ್ಯಾಪ್ತಿಯನ್ನು ವಿಸ್ತರಿಸಿಕೊಂಡಿದ್ದರೂ ರೂಪ ಮತ್ತು ಪರಂಪರೆಯಲ್ಲಿ ಮಧ್ಯಯುಗದ ರಚನೆಗಳಷ್ಟೇ ಹಳೆಯವು. ಮಧ್ಯಯುಗದ ನಾಟಕ ಮತ್ತು ಪವಾಡ ನಾಟಕಗಳಲ್ಲಿ ಸಾಮಾನ್ಯವಾದ ಅಂಶಗಳು ಸಾಕಷ್ಟಿವೆ. ಕೆಲವು ವಿದ್ವಾಂಸರು ಬಾಸ್ಕ್ ನಾಟಕಗಳಲ್ಲಿ ಗ್ರೀಕ್ ನಾಟಕಗಳ ಸಂಬಂಧ ಮತ್ತು ಪ್ರಭಾವವನ್ನು ಗುರುತಿಸಿದ್ದಾರೆ. ಈ ನಾಟಕಗಳ ವಸ್ತು ಬೇರೆ ಬೇರೆಯಾಗಿದ್ದರೂ ಅವುಗಳಲ್ಲಿ ಅರ್ಧಭಾಗದ ರಚನೆಗಳು ಸಾಹಸಕಥಾ ಸಾಹಿತ್ಯದಿಂದ ಸ್ವೀಕರಿಸಿದವಾಗಿವೆ. ಕೆಲವನ್ನು ಬೈಬಲ್ಲಿನಿಂದ, ಇನ್ನೂ ಕೆಲವನ್ನು ಪ್ರಾಚೀನ ಗ್ರೀಕ್ ಅಥವಾ ಲ್ಯಾಟಿನ್ ಗ್ರಂಥಕಾರರ ರಚನೆಗಳಿಂದ, ಸಂತರ ಜೀವನ ಚರಿತ್ರೆಗಳಿಂದ ಸ್ವೀಕರಿಸಲಾಗಿದೆ. ನಾಟಕಗಳ ಲಿಖಿತರೂಪಗಳು ದೊರಕುತ್ತಿದ್ದರೂ ಬಲುಪಾಲು ನಾಟಕಗಳು ತಲೆಮಾರಿನಿಂದ ವಾಕ್ಪರಂಪರೆಯಲ್ಲಿ ಉಳಿದುಬಂದಿವೆ.
ಮೇಳ ಮತ್ತು ಪಾತ್ರ
ಬದ್ಧ ಶೈಲಿಯ ಬಾಸ್ಕ್ ನಾಟಕಗಳಲ್ಲಿ ಸಾಮಾನ್ಯವಾಗಿ ಮೇಳವಿರುತ್ತದೆ. ಆದರೆ ಈ ಮೇಳ ಗ್ರೀಕ್ ನಾಟಕಗಳ ಮೇಳಕ್ಕಿಂತ ಭಿನ್ನ. ಇಲ್ಲಿಯ ಸೈತಾನರ ಮೇಳ ಪ್ರತಿನಾಯಕ ಮತ್ತು ದುಷ್ಟ ಶಕ್ತಿಯನ್ನು ಬೆಂಬಲಿಸುವ ನಾಯಕನನ್ನು ವಿರೋಧಿಸುವ ಜಾಯಮಾನದ್ದು ಈ ಮೇಳದ ವೇಷಭೂಷಣಗಳು ಆಕರ್ಷಕವಾಗಿರುತ್ತದೆ. ಮೇಳದ ಪಾತ್ರಧಾರಿಗಳು ರೇಷ್ಮೆ ಪಟ್ಟಿಯಿಂದ ಅಲಂಕೃತವಾದ ದಂಡ ಹಿಡಿದಿರುತ್ತಾರೆ. ಅವರು ದಂಡ ಮುಟ್ಟಿಸಿ ಸತ್ತವನನ್ನು ಬದುಕಿಸಬಹುದು ಅಥವಾ ಬದುಕಿದ್ದವನನ್ನು ಬೀಳಿಸಬಹುದು. ಮೇಳಗಳಲ್ಲಿ ಹಾಡು ಮತ್ತು ಕುಣಿತಕ್ಕೆ ಹೆಚ್ಚು ಪ್ರಾಶಸ್ತ್ಯ. ಈ ಅಂಶಗಳು ಮೇಳಕ್ಕೆ ವೈವಿಧ್ಯ ತಂದುಕೊಡುತ್ತವೆ; ಕಳೆಯೇರಿಸುತ್ತವೆ. ಟರ್ಕರು, ಗುರಿಗೋಲುಗಾರರು, ದೆವ್ವಗಳು ಮತ್ತು ವಿರಳವಾಗಿ ಇಂಗ್ಲಿಷರು-ಬಾಸ್ಕ್ ನಾಟಕಗಳಲ್ಲಿ ದುಷ್ಟಪಾತ್ರಗಳಾಗಿ ಕಾಣಿಸಿಕೊಳ್ಳುತ್ತಾರೆ. ಇವು ಯಾವಾಗಲೂ ಕೆಂಪು ಉಡುಗೆಗಳನ್ನು ಧರಿಸಿರುತ್ತವೆ. ಫ್ರೆಂಚರು ಮತ್ತು ಕ್ರೈಸ್ತರು ಸೌಮ್ಯ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ. ಈ ಪಾತ್ರಧಾರಿಗಳು ನೀಲ ಮತ್ತು ಕೆಟ್ಟ ಶಕ್ತಿಗಳ ನಡುವಿನ ಹೋರಾಟವನ್ನು ಚಿತ್ರಿಸುತ್ತದೆ. ನೃತ್ಯ, ಹಾಡು, ಅಭಿನಯ ಮತ್ತು ಮೂಕಾಭಿನಯಗಳಿಂದ ನಾಟಕದ ಕ್ರಿಯೆ ಜೀವಂತವಾಗಿರುತ್ತದೆ. ನಾಟಕದ ಹಾಡಿನ ಚರಣಗಳನ್ನು ಲಯಬದ್ಧವಾಗಿ, ಸಾಂಪ್ರದಾಯಿಕ ರೀತಿಯಲ್ಲಿ ಉಚ್ಚರಿಸುವುದು ಕ್ರಮ. ಶಿಷ್ಟ ಪಾತ್ರಗಳು ರಂಗದ ಬಲಭಾಗದಿಂದ ಠೀವಿಯಿಂದ ಪ್ರವೇಶಿಸಿದರೆ, ದುಷ್ಟಪಾತ್ರಗಳು ಅಡ್ಡಾದಿಡ್ಡಿ ಹೆಜ್ಜೆಹಾಕುತ್ತ ವಿಕಾರವಾಗಿ ಕಿರುಚುತ್ತ ವಿಚಿತ್ರ ಭಂಗಿಗಳಲ್ಲಿ ರಂಗದ ಎಡಭಾಗದಿಂದ ಪ್ರವೇಶಿಸುತ್ತವೆ.
ನಾಟಕ ಪ್ರದರ್ಶನ
ನಾಟಕಗಳನ್ನು ಸಾರ್ವಜನಿಕ ಸ್ಥಳಗಳಲ್ಲಿ, ಎತ್ತರದ ಪ್ರದೇಶದಲ್ಲಿ ಪ್ರದರ್ಶಿಸುವುದು ರೂಢಿ. ರಂಗದ ನಾಲ್ಕು ಮೂಲೆಗಳಲ್ಲಿ ಸಮವಸ್ತ್ರಧಾರಿಗಳು ಕೋವಿ ಹಿಡಿದು ನಿಂತಿರುತ್ತಾರೆ. ಸೂಕ್ತ ಸನ್ನಿವೇಶಗಳಲ್ಲಿ ಅವರು ಕೋವಿಗಳಿಂದ ಹುಸಿ ಈಡು ಹಾರಿಸಬೇಕು. ನಾಟಕದ ನಡುವೆ ವಾದ್ಯಸಂಗೀತ ಕಾರ್ಯಕ್ರಮ ಏರ್ಪಡಿಸಿರಲಾಗುತ್ತದೆ. ಇದು ಮದ್ದಲೆ, ಕೊಳಲು, ತುತ್ತೂರಿ ಮತ್ತು ಸಿತಾರುಗಳಿಂದ ಕೂಡಿರುತ್ತದೆ. ನಾಟಕದ ಪಾತ್ರ. ಕಥಾಸನ್ನಿವೇಶ, ಸಂದರ್ಭಗಳಿಗನುಗುಣವಾಗಿ ಸಂಗೀತದ ಹಿನ್ನಲೆ ಇರುತ್ತದೆ. ಸೈತಾನ ಪಾತ್ರಗಳು ರಂಗ ಪ್ರವೇಶಿಸುವಾಗ ಅಬ್ಬರದ ಸಂಗೀತವಿರುತ್ತದೆ. ಸೌಮ್ಯ ಪಾತ್ರಗಳ ಪ್ರವೇಶದ ಕಾಲದಲ್ಲಿ ಸಂಗೀತ ಮಂದಗತಿಯಲ್ಲಿರುತ್ತದೆ. ನಾಟಕದ ಪಾತ್ರಧಾರಿಗಳು ಶಿರಾಭರಣ ಮತ್ತು ರಂಗಪರಿಕರಗಳ ಅಲಂಕಾರಗಳಿಂದ ಸಜ್ಜಾಗಿರುತ್ತಾರೆ. ಎಲ್ಲ ಕಲಾವಿದರೂ ಸ್ಥಳೀಯರೇ ಆಗಿರುತ್ತಾರೆ. ಪಾತ್ರಹಂಚಿಕೆ ವಂಶಪಾರಂಪರ್ಯ ಹಕ್ಕನ್ನು ಅವಲಂಬಿಸಿರುತ್ತದೆ. ಸ್ತ್ರೀಯರೂ ಪಾತ್ರಧಾರಿಗಳಾಗುವುದುಂಟು. ಆದರೆ ರಂಗದ ಮೇಲೆ ಏಕಕಾಲದಲ್ಲಿ ಸ್ತ್ರೀ ಮತ್ತು ಪುರುಷ ಪಾತ್ರಗಳು ಕಾಣಿಸಿಕೊಳ್ಳುವುದಿಲ್ಲ. ಮಧ್ಯಯುಗದ ರಂಗಭೂಮಿ ಸಂಪ್ರದಾಯವಂತೆ, ಸಾಮಾನ್ಯವಾಗಿ ಸ್ತ್ರೀ ಪಾತ್ರಗಳನ್ನು ಹುಡುಗರೇ ನಿರ್ವಹಿಸುವುದು ಪದ್ಧತಿ. ನಾಟಕ ಪ್ರದರ್ಶನಕ್ಕೆ ಮೊದಲು ಹಳ್ಳಿಯ ಪ್ರಮುಖ ಬೀದಿಗಳಲ್ಲಿ ವೇಷಧಾರಿಗಳನ್ನು ಮೆರವಣಿಗೆ ಮಾಡಿಸುವ ಸಂಪ್ರದಾಯವಿದೆ. ಈಚೆಗೆ ಇತರ ಜಾನಪದ ಪ್ರಕಾರಗಳಂತೆ ಬಾಸ್ಕ್ ಜನಪದ ನಾಟಕ ಪರಂಪರೆ ಮೂಲೆಗುಂಪಾಗುತ್ತಿದೆ.
ಸಂಪ್ರದಾಯ
ಬಾಸ್ಕರು ವಿಶಿಷ್ಟತೆಯನ್ನು ಉಳಿಸಿಕೊಂಡಿರುವುದು ಜನಪದ ಸಂಪ್ರದಾಯಗಳಲ್ಲೆ. ಸಾವು ಸಂಭವಿಸಿದಾಗ ತಮ್ಮ ಜನಕ್ಕೆ ಸುದ್ದಿ ಮುಟ್ಟಿಸುವುದು, ಮದುವೆ ಕಾಲದಲ್ಲಿ ವಧೂವರರನ್ನು ಹಳ್ಳಿಗಳ ಬೀದಿಗಳಲ್ಲಿ ಮೆರವಣಿಗೆ ಮಾಡಿಸುವುದು, ಆ ಮೆರವಣಿಗೆಯಲ್ಲಿ ಉಡುಗೊರೆಗಳೊಂದಿಗೆ ಕಳೆಗುದ್ದಲಿ, ನೂಲುವ ರಾಟಿ ಮುಂತಾದ ಸಲಕರಣೆಗಳನ್ನು ಒಯ್ಯುವುದು, ಇತ್ಯಾದಿ ಸಂಪ್ರದಾಯಗಳು ರೂಢಿಯಲ್ಲಿವೆ. ಬಾಸ್ಕರು ಐಜೊ ಸಂಸ್ಥೆಯನ್ನು ಗೌರವಿಸುತ್ತಾರೆ. ಸೂರ್ಯ ಹುಟ್ಟುವ ದಿಕ್ಕಿನಲ್ಲಿ ವಾಸಿಸುವನೊಂದಿಗೆ ನೆರೆಹೊರೆಯವರು ನಿಕಟ ಬಾಂಧವ್ಯ ಹೊಂದಿರುತ್ತಾರೆ. ಆ ವ್ಯಕ್ತಿ ನೆರೆಹೊರೆಯವರ ಮನೆಗಳಿಗೆ ಬಂದು ಧಾರ್ಮಿಕ ಕಾರ್ಯಾಚರಣೆಯನ್ನು ನಡೆಸಿಕೊಡಬೇಕೆಂಬ ಕಟ್ಟಳೆಯಿದೆ. ಜೀವನ ಚಕ್ರದ ಮುಖ್ಯ ಘಟ್ಟಗಳಲ್ಲಿ ಅನುಸರಿಸುವ ಸಂಪ್ರದಾಯಾಚರಣೆಗಳ ಅನುಷ್ಠಾನದಲ್ಲಿ ಅವನಿಗೆ ವಿಶೇಷ ಪ್ರಾಶಸ್ತ್ಯವಿದೆ. ಕುಟುಂಬದಲ್ಲಿ ಯಾರಾದರೂ ಸತ್ತಾಗ, ಸತ್ತವನ ಆತ್ಮ ಹೊರಗಡೆ ಹೋಗುವಂತೆ ಮಾಡಲು ಅವನು ಮನೆಯ ಮಾಡನ್ನು ಹತ್ತಿ ಹಂಚುಕೀಳಬೇಕು. ಶವದ ಬೆತ್ತಲೆ ದೇಹದ ಮೇಲೆ ಮೇಣದ ದೀಪದಿಂದ ಬಿಸಿ ಜೇನುಮೇಣದ ಏಳು ಹುಂಡುಗಳನ್ನು ಬಿಡುವ ಕ್ರಿಯೆಯನ್ನೂ ಅವನೇ ನಿರ್ವಹಿಸಬೇಕು. ಬಾಸ್ಕರಲ್ಲಿ ಹಿಂದೆ ಹೆಂಡತಿ ಸತ್ತಾಗ ಗಂಡಸು ಬೇನೆ ಅನುಭವಿಸಿದಂತೆ ಮಲಗಿ ಹೆರಿಗೆಯ ಉಪಚಾರ ಪಡೆಯುವ ಪದ್ಧತಿಯಿತ್ತು. ಇದು ಇಂಡೋ-ಯೂರೊಪಿಯನ್, ಸಕಲ ಮೆಡಿಟರೇನಿಯನ್ ಸಂಸ್ಕøತಿ ಪೂರ್ವದ ಲಕ್ಷಣಗಳನ್ನು ತಿಳಿಸುತ್ತದೆ.
ಉಲ್ಲೇಖ
ವರ್ಗ:ಜಾನಪದ ಸಾಹಿತ್ಯ ವರ್ಗ:ಜಾನಪದ
ಎಲಿಜಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪಾಕಿಸ್ತಾನದ ಸಿನೆಮಾ
ಪಾಕಿಸ್ತಾನದ ಸಿನೆಮಾ ಅಥವಾ ಪಾಕಿಸ್ತಾನಿ ಸಿನೆಮಾ ಪಾಕಿಸ್ತಾನದಲ್ಲಿ ಚಲನಚಿತ್ರ ತಯಾರಿಕಾ ಉದ್ಯಮವನ್ನು ಉಲ್ಲೇಖಿಸುತ್ತದೆ.ಪಾಕಿಸ್ತಾನ ಹಲವಾರು ಫಿಲ್ಮ್ ಸ್ಟುಡಿಯೋ ಕೇಂದ್ರಗಳಿಗೆ ನೆಲೆಯಾಗಿದೆ, ಪ್ರಾಥಮಿಕವಾಗಿ  ಕರಾಚಿ ಮತ್ತು ಲಾಹೋರ್  ನಗರಗಳಲ್ಲಿವೆ. ಪಾಕಿಸ್ತಾನಿ ಸಿನಿಮಾ ಪಾಕಿಸ್ತಾನಿ ಸಂಸ್ಕೃತಿಯಲ್ಲಿ ಪ್ರಮುಖ ಪಾತ್ರ ವಹಿಸಿದೆ, ಮತ್ತು ಇತ್ತೀಚಿನ ವರ್ಷಗಳಲ್ಲಿ ಅವನತಿಯ ವರ್ಷಗಳ ನಂತರ ಮತ್ತೆ ಪ್ರವರ್ಧಮಾನಕ್ಕೆ ಬಂದಿತು, ಪಾಕಿಸ್ತಾನದ ಪ್ರೇಕ್ಷಕರಿಗೆ ಮತ್ತು  ವಿದೇಶಗಳಿಗೆ ವಲಸೆ ಹೋದವರಿಗೆ  ಮನರಂಜನೆ ನೀಡುತ್ತದೆ .ಹಲವಾರು ಚಲನಚಿತ್ರ ಕೈಗಾರಿಕೆಗಳು ಪಾಕಿಸ್ತಾನದಲ್ಲಿ ನೆಲೆಗೊಂಡಿವೆ, ಇದು ಪ್ರಾದೇಶಿಕ ಮತ್ತು ಪ್ರಕೃತಿಯಲ್ಲಿದೆ. 1948 ರಿಂದೀಚೆಗೆ 10,000 ಕ್ಕಿಂತ ಹೆಚ್ಚು ಉರ್ದು ಚಲನಚಿತ್ರ-ಚಲನಚಿತ್ರಗಳನ್ನು ಪಾಕಿಸ್ತಾನದಲ್ಲಿ ನಿರ್ಮಿಸಲಾಗಿದೆ, ಹಾಗೆಯೇ 8000 ಪಂಜಾಬಿ,6000 ಪಾಷ್ಟೋ ಮತ್ತು 2000 ಸಿಂಧಿ ವೈಶಿಷ್ಟ್ಯ-ಉದ್ದದ ಚಲನಚಿತ್ರಗಳು ನಿರ್ಮಾಣವಾಗವೆ
ಲಾಹೋರ್ನಲ್ಲಿ ಅಬ್ದುರ್ ರಶೀದ್ ಕರ್ದಾರ್ ನಿರ್ದೇಶನದ 1930 ರಲ್ಲಿ ಹುಸ್ನ್ ಕಾ ಡಾಕು ಎಂಬ ಚಲನಚಿತ್ರವನ್ನು ನಿರ್ಮಿಸಿದ ಮೊದಲ ಚಿತ್ರ. 948 ರಲ್ಲಿ ದೌದ್ ಚಾಂದ್ ನಿರ್ದೇಶಿಸಿದ  ತೇರಿ ಯಾದ್ ಮೊದಲ ಬಾರಿಗೆ ನಿರ್ಮಾಣವಾದ. ಪಾಕಿಸ್ತಾನಿ-ಚಿತ್ರ 1947 ಮತ್ತು 2007 ರ ನಡುವೆ, ಪಾಕಿಸ್ತಾನದ ಚಲನಚಿತ್ರವು ಲಾಹೋರ್ನಲ್ಲಿ ನೆಲೆಗೊಂಡಿತ್ತು, ಇದು ದೇಶದ ಅತಿದೊಡ್ಡ ಚಲನಚಿತ್ರೋದ್ಯಮದ ನೆಲೆಯಾಗಿದೆ (ಲಲಿವುಡ್ ಎಂದು ಅಡ್ಡಹೆಸರಿಡಲಾಯಿತು). 1970 ರ ದಶಕದ ಆರಂಭದಲ್ಲಿ, ಪಾಕ್ ವಿಶ್ವದ ನಾಲ್ಕನೆಯ ಅತಿ ದೊಡ್ಡ ಚಲನಚಿತ್ರಗಳ ನಿರ್ಮಾಣವಾಗಿವೆ. 1977 ಮತ್ತು 2007 ರ ನಡುವೆ ಪಾಕಿಸ್ತಾನದ ಚಲನಚಿತ್ರೋದ್ಯಮವು ಇಸ್ಲಾಮೀಕರಣದಿಂದಾಗಿ, ಸೆನ್ಸಾರ್ಶಿಪ್ ಕಾನೂನುಗಳನ್ನು ಬಲಪಡಿಸುವ ಮತ್ತು ಗುಣಮಟ್ಟದ ಒಟ್ಟಾರೆ ಕೊರತೆಯಿಂದಾಗಿ ಅವನತಿಗೆ ಒಳಗಾಯಿತು.2000 ರ ಹೊತ್ತಿಗೆ, ಲಾಹೋರ್ನಲ್ಲಿನ ಚಲನಚಿತ್ರೋದ್ಯಮವು ಕುಸಿದಿದೆ ಮತ್ತು ಪಾಕಿಸ್ತಾನದ ನಟರು, ನಟಿಯರು, ನಿರ್ಮಾಪಕರು ಮತ್ತು ಚಲನಚಿತ್ರ ತಯಾರಕರನ್ನು ಲಾಹೋರ್ನಿಂದ ಕರಾಚಿಗೆ ಕ್ರಮೇಣವಾಗಿ ಬದಲಾಯಿಸಿತು.1980 ರ ದಶಕದ ಮಧ್ಯಭಾಗದಲ್ಲಿ ಪ್ರಾರಂಭವಾದ ಉದ್ಯಮ ಬಿಕ್ಕಟ್ಟು ಹೊರತಾಗಿಯೂ, ಪಾಕಿಸ್ತಾನದ ಚಿತ್ರಗಳು ತಮ್ಮ ವಿಶಿಷ್ಟವಾದ ಗುರುತನ್ನು ಉಳಿಸಿಕೊಂಡಿದೆ. 1977 ಮತ್ತು 2007 ರ ನಡುವೆ ಪಾಕಿಸ್ತಾನದ ಚಲನಚಿತ್ರೋದ್ಯಮವು ಇಸ್ಲಾಮೀಕರಣದಿಂದಾಗಿ, ಸೆನ್ಸಾರ್ಶಿಪ್ ಕಾನೂನುಗಳನ್ನು ಬಲಪಡಿಸುವ ಮತ್ತು ಗುಣಮಟ್ಟದ ಒಟ್ಟಾರೆ ಕೊರತೆಯಿಂದಾಗಿ ಅವನತಿಗೆ ಒಳಗಾಯಿತು.1980 ರ ದಶಕ ಮತ್ತು 1990 ರ ದಶಕದುದ್ದಕ್ಕೂ, ಚಲನಚಿತ್ರೋದ್ಯಮವು ಹಲವಾರು ಹಣದ ಏರಿಳಿತಗಳನ್ನು ಮಾಡಿತು, ಇದು ರಾಜ್ಯ ಹಣಕಾಸು ಮತ್ತು ಪ್ರೋತ್ಸಾಹದ ಮೇಲೆ ಅವಲಂಬಿತವಾಗಿದೆ. ಕರಾಚಿಗೆ ಸ್ಥಳಾಂತರವಾದಾಗಿನಿಂದಲೂ, ಪಾಕಿಸ್ತಾನದ ಚಲನಚಿತ್ರಗಳು ಮತ್ತೊಮ್ಮೆ ಪ್ರಬಲವಾದ ಆರಾಧನಾ ಕ್ರಮಗಳನ್ನು ಆಕರ್ಷಿಸಲು ಪ್ರಾರಂಭಿಸಿವೆ.
ಸೈಲೆಂಟ್ ಯುಗ (೧೯೨೯-೧೯೪೬)
ಪಾಕಿಸ್ತಾನದ ಸಿನಿಮಾದ ಇತಿಹಾಸವು ೧೯೨೯ ರಲ್ಲಿ ಪ್ರಾರಂಭವಾಯಿತು, ಅಬ್ದುರ್ ರಶೀದ್ ಕಾರ್ಡಾರ್ ಅವರು ಯುನೈಟೆಡ್ ಪ್ಲೇಯರ್ಸ್ ಕಾರ್ಪೋರೇಶನ್ (ಆನಂತರ ಪ್ಲೇಟ್ ಫೋಟೊಟೋನ್ ಎಂದು ಮರುನಾಮಕರಣ) ಎಂಬ ಹೆಸರಿನ ಸ್ಟುಡಿಯೊ ಮತ್ತು ನಿರ್ಮಾಣ ಕಂಪನಿಯನ್ನು ಸ್ಥಾಪಿಸಿದರು, ಅದು ಲಾಹೋರ್ ಫಿಲ್ಮ್ ಉದ್ಯಮಕ್ಕೆ ಅಡಿಪಾಯವಾಯಿತು. ೧೯೪೬ ರ ನಂತರ  ಈವೆರೆಡಿ ಪಿಕ್ಚರ್ಸ್ ಜೆ.ಸಿ. ಆನಂದ್ರಿಂದ ಸ್ಥಾಪಿಸಲ್ಪಟ್ಟಿತು, ಅದು ಪಾಕಿಸ್ತಾನದಲ್ಲಿ ಅತಿ ದೊಡ್ಡ ಚಲನಚಿತ್ರ ನಿರ್ಮಾಣ ಮತ್ತು ವಿತರಣಾ ಕಂಪೆನಿಯಾಗಿ ಹೊರಹೊಮ್ಮಿತು.
ಸ್ವಾತಂತ್ರ್ಯ ಮತ್ತು ಬೆಳವಣಿಗೆ (೧೯೪೭-೧೯೫೮)
1947 ರಲ್ಲಿ ಪಾಕಿಸ್ತಾನವನ್ನು ಭಾರತದಿಂದ ರಚಿಸಲಾಯಿತು; ಪಾಕಿಸ್ತಾನದಲ್ಲಿ ಲಾಹೋರ್ ಸಿನೆಮಾ ಕೇಂದ್ರವಾಯಿತು. [ ಸ್ವಾತಂತ್ರ್ಯದ ನಂತರ, ಹಣದ ಕೊರತೆಯಿತ್ತು, ಚಿತ್ರೀಕರಣದ ಸಾಧನಗಳು ಆರಂಭದಲ್ಲಿ ಚಲನಚಿತ್ರ ಉದ್ಯಮವನ್ನು ಪಾರ್ಶ್ವವಾಯುವಿಗೆ ಒಳಪಡಿಸಿತು.ಮೊದಲ ಪಾಕಿಸ್ತಾನಿ ಚಲನಚಿತ್ರವಾದ ತೆರಿ ಯಾದ್ ೭ ಆಗಸ್ಟ್ ೧೯೪೮ ರಂದು ಬಿಡುಗಡೆಯಾದರು, ಲಾಹೋರ್ನ ಪಾರ್ಬಾತ್ ಥಿಯೇಟರ್ನಲ್ಲಿ ಬಿಡುಗಡೆಯಾಯಿತು.ಮುಂದಿನ ಕೆಲವು ವರ್ಷಗಳಲ್ಲಿ, ಏಪ್ರಿಲ್ 7, ೧೯೫೦ ರಂದು ದೊ ಅನ್ಸೂ ಬಿಡುಗಡೆಯಾಗುವವರೆಗೂ ಬಿಡುಗಡೆಯಾದ ಚಲನಚಿತ್ರಗಳು ಸಾಧಾರಣ ಯಶಸ್ಸನ್ನು ಗಳಿಸಿದವು.25 ವಾರಗಳ ವೀಕ್ಷಣೆಯನ್ನು ಪಡೆಯುವ ಮೊದಲ ಚಿತ್ರವಾಗಿ ದೋ ಅನ್ಸೂ ಬೆಳ್ಳಿ ಮಹೋತ್ಸವದ ಸ್ಥಿತಿಯನ್ನು ತಲುಪಿದ ಮೊದಲ ಚಿತ್ರವಾಯಿತು.ನೂರ್ ಜೆಹನ್ನ ನಿರ್ದೇಶನದ ಚಾನೀ 29 ಏಪ್ರಿಲ್ 1951 ರಂದು ಬಿಡುಗಡೆಯಾಗುವ ಮೂಲಕ ಚೇತರಿಕೆ ಕಂಡಿತು.ಮಹಿಳಾ ನಿರ್ದೇಶಕರಿಂದ ನಿರ್ದೇಶಿಸಲ್ಪಟ್ಟ ಮೊದಲ ಚಲನಚಿತ್ರವಾಯಿತು.ಸೈಯದ್ ಫಕೀರ್ ಅಹ್ಮದ್ ಷಾ ಅವರು ತಮ್ಮ ಮೊದಲ ನಿರ್ಮಾಣವನ್ನು 1952 ರಲ್ಲಿ ನಿರ್ಮಿಸಿದರು."ಜಗ್ಗಾ ಡಾಕು" ಸಕ್ಲೈನ್ ರಿಜ್ವಿ ನಿರ್ದೇಶಕರಾಗಿದ್ದರೂ, ಚಿತ್ರದಲ್ಲಿ ತೋರಿಸಿದ ಹಿಂಸಾಚಾರದಿಂದಾಗಿ ಈ ಚಿತ್ರವು ಹೆಚ್ಚಿನ ಮೆಚ್ಚುಗೆಯನ್ನು ಪಡೆಯಲಿಲ್ಲ .ಸಿನಿಮಾ ವೀಕ್ಷಕರನ್ನು ಹೆಚ್ಚಿಸಿದಂತೆ,ಈಸಿರೆಡಿ ಪಿಕ್ಚರ್ಸ್ರವರಿಂದ  3 ಜೂನ್ 1954 ರಂದು ಸಾಸ್ಸಿ ಬಿಡುಗಡೆಯಾಯಿತು 50-ವಾರಗಳವರೆಗೆ ಪರದೆಗಳಲ್ಲಿ ಉಳಿಯುವ ಮೂಲಕ ಸುವರ್ಣ ಮಹೋತ್ಸವ ಆಚರಿಸಿತು .ಲೆಜೆಂಡರಿ ಪ್ಲೇಬ್ಯಾಕ್ ಗಾಯಕ ಅಹ್ಮದ್ ರಶ್ದಿ ಪಾಕಿಸ್ತಾನದಲ್ಲಿ ತನ್ನ ಮೊದಲ ಹಾಡು  "ಬ್ಯಾಂಡರ್ ರೋಡ್ ಸೆ ಕೆಮಾರಿ" ಹಾಡಿದ ನಂತರ ಏಪ್ರಿಲ್ 1955 ರಲ್ಲಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದರು .12 ಮಾರ್ಚ್ 1956 ರಂದು ಉಮರ್ ಮಾರ್ವಿ ಸಿಂಧಿ ಭಾಷೆಯಲ್ಲಿ ಮಾಡಿದ ಮೊದಲ ಪಾಕಿಸ್ತಾನಿ ಚಲನಚಿತ್ರವಾಯಿತು.ಈ ಪ್ರಯತ್ನದ ಯಶಸ್ಸನ್ನು ಆಚರಿಸಲು, ಚಲನಚಿತ್ರ ಪತ್ರಕರ್ತ ಇಲ್ಯಾಸ್ ರಶೀದಿ 17 ಜುಲೈ 1958 ರಂದು ವಾರ್ಷಿಕ ಪ್ರಶಸ್ತಿ ಸಮಾರಂಭವನ್ನು ಪ್ರಾರಂಭಿಸಿದರು.ನಿಗರ್ ಪ್ರಶಸ್ತಿ   ಪಾಕಿಸ್ತಾನದ ಪ್ರಧಾನ ಪ್ರಶಸ್ತಿ ನೀಡುವ ಸಮಾರಂಭ ಚಲನಚಿತ್ರ ತಯಾರಿಕೆಯ ವಿವಿಧ ವಿಭಾಗಗಳಲ್ಲಿ ಅತ್ಯುತ್ತಮ ಅಭಿನಯವನ್ನು  ಪರಿಗಣಿಸಿ ನೀಡಲಾಗುತ್ತದೆ.
ಚಲನಚಿತ್ರೋತ್ಸವಗಳು
ಕಾರಾ ಚಲನಚಿತ್ರೋತ್ಸವ
LUMS ಇಂಟರ್ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್
ಪಾಕಿಸ್ತಾನ ಚಲನಚಿತ್ರೋತ್ಸವ - ನ್ಯೂಯಾರ್ಕ್
ಪಾಕಿಸ್ತಾನ ಇಂಟರ್ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್ - ಪಿಎಫ್ಎಫ್
ಪ್ರಶಸ್ತಿಗಳು
ನಿಗರ್ ಅವಾರ್ಡ್ಸ್
ಪಿಟಿವಿ ಅವಾರ್ಡ್ಸ್
ಲಕ್ಸ್ ಸ್ಟೈಲ್ ಅವಾರ್ಡ್ಸ್
ARY ಫಿಲ್ಮ್ ಅವಾರ್ಡ್ಸ್
ಪಾಕಿಸ್ತಾನ ಮಾಧ್ಯಮ ಅವಾರ್ಡ್ಸ್
ಹಮ್ ಪ್ರಶಸ್ತಿಗಳು
ಹಮ್ ಸ್ಟೈಲ್ ಅವಾರ್ಡ್ಸ್
ಐಪಿಎಎ ಅವಾರ್ಡ್ಸ್
ಉಲ್ಲೇಖಗಳು
ವರ್ಗ:ಪಾಕಿಸ್ತಾನ
ಕಿಂಗ್ ಪೆಂಗ್ವಿನ್
ಕಿಂಗ್ ಪೆಂಗ್ವಿನ್ ( ಆಪ್ಟೆನೊಡೈಟ್ಸ್ ಪ್ಯಾಟಗೋನಿಕಸ್ ) ಇದು ಪೆಂಗ್ವಿನ್‌ನ ಎರಡನೇ ಅತಿದೊಡ್ಡ ಜಾತಿಯಾಗಿದೆ, ಚಿಕ್ಕದಾಗಿದೆ, ಆದರೆ ಇದು ಚಕ್ರವರ್ತಿ ಪೆಂಗ್ವಿನ್‌ಗೆ ಸ್ವಲ್ಪಮಟ್ಟಿಗೆ ಹೋಲುತ್ತದೆ. ಇದರಲ್ಲಿ ಎರಡು ಉಪಜಾತಿಗಳಿವೆ: ಎ.ಪಿ ಪ್ಯಾಟಗೋನಿಕಸ್ ಮತ್ತು ''ಎ.ಪಿ. ಹಳ್ಳಿ''. ಪ್ಯಾಟಗೋನಿಕಸ್ ದಕ್ಷಿಣ ಅಟ್ಲಾಂಟಿಕ್ ಕಾಣಬರುತ್ತದೆ ಮತ್ತು ''ಎ.ಪಿ. ಹಳ್ಳಿ'' ದಕ್ಷಿಣ ಹಿಂದೂ ಮಹಾಸಾಗರದಲ್ಲಿ ( ಕೆರ್ಗುಲೆನ್ ದ್ವೀಪಗಳು, ಕ್ರೋಜೆಟ್ ದ್ವೀಪ, ಪ್ರಿನ್ಸ್ ಎಡ್ವರ್ಡ್ ದ್ವೀಪಗಳು ಮತ್ತು ಹರ್ಡ್ ದ್ವೀಪ ಮತ್ತು ಮೆಕ್‌ಡೊನಾಲ್ಡ್ ದ್ವೀಪಗಳಲ್ಲಿ ) ಮತ್ತು ಮ್ಯಾಕ್ವಾರಿ ದ್ವೀಪದಲ್ಲಿ ಕಂಡುಬರುತ್ತದೆ.
ಕಿಂಗ್ ಪೆಂಗ್ವಿನ್‌ಗಳು ಅಂಟಾರ್ಕ್ಟಿಕಾ, ದಕ್ಷಿಣ ಜಾರ್ಜಿಯಾ ಮತ್ತು ಪ್ರದೇಶದ ಇತರ ಸಮಶೀತೋಷ್ಣ ದ್ವೀಪಗಳ ಉತ್ತರ ಭಾಗದಲ್ಲಿರುವ ಸಬಾಂಟಾರ್ಕ್ಟಿಕ್ ದ್ವೀಪಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ. ಕಿಂಗ್ ಪೆಂಗ್ವಿನ್‌ಗಳು ದಕ್ಷಿಣ ಮಹಾಸಾಗರದ ಮ್ಯಾಕ್ವಾರಿ ದ್ವೀಪದಲ್ಲಿ ವಾಸಿಸುತ್ತವೆ.
ಗೋಚರತೆ
link=//upload.wikimedia.org/wikipedia/commons/thumb/b/ba/Aptenodytes_patagonicus_-St_Andrews_Bay%2C_South_Georgia%2C_British_Overseas_Territories%2C_UK_-head-8_%281%29.jpg/220px-Aptenodytes_patagonicus_-St_Andrews_Bay%2C_South_Georgia%2C_British_Overseas_Territories%2C_UK_-head-8_%281%29.jpg|thumb| ಕ್ಲೋಸ್ ಅಪ್ ಆಫ್ ಎ. ಪಿ. ಸೇಂಟ್ ಆಂಡ್ರ್ಯೂಸ್ ಬೇ, ದಕ್ಷಿಣ ಜಾರ್ಜಿಯಾ, ಬ್ರಿಟಿಷ್ ಸಾಗರೋತ್ತರ ಪ್ರಾಂತ್ಯಗಳು, ಯುಕೆಯಲ್ಲಿ ಪ್ಯಾಟಗೋನಿಕಸ್ ಉಪಜಾತಿಗಳು ಕಿಂಗ್ ಪೆಂಗ್ವಿನ್ ೭೦ ರಿಂದ ೧೦೦ ಸೆಂಟಿ ಮೀಟರ್ (೨೮ ರಿಂದ ೩೯ ಇಂಚು) ಎತ್ತರ ಮತ್ತು ೯.೩ ರಿಂದ ೧೮ ಕೆಜಿ (೨೧ ರಿಂದ ೪೦ ಪೌಂಡು) ರವರೆಗೆ ಭಾರವಾಗಿರುತ್ತದೆ. ಹೆಣ್ಣು ಮತ್ತು ಗಂಡು ಕಿಂಗ್ ಪೆಂಗ್ವಿನ್‌ಗಳು ಏಕರೂಪವಾಗಿದ್ದರೂ ಅವುಗಳ ಕರೆಗಳಿಂದ ಅವುಗಳನ್ನು ಪ್ರತ್ಯೇಕಿಸಬಹುದು. ಗಂಡು ಕೂಡ ಹೆಣ್ಣುಗಿಂತ ಸ್ವಲ್ಪ ದೊಡ್ಡದಾಗಿದೆ. ಮೇರಿಯನ್ ದ್ವೀಪದಲ್ಲಿ ಕಂಡುಬರುವ ವಯಸ್ಕ ಪೆಂಗ್ವಿನ್‌ಗಳ ದೇಹದ ದ್ರವ್ಯರಾಶಿಯ ಸರಾಸರಿ ತೂಕ ಇಂತಿದೆ: ೭೦ ಗಂಡು ಪೆಂಗ್ವಿ‌ನ್‌ಗಳು ೧೨.೪ ಕೆಜಿ (೨೭ ಪೌಂಡು) ಮತ್ತು ೭೧ ಹೆಣ್ಣು ಪೆಂಗ್ವಿನ್‌ಗಳು ೧೧.೧ ಕೆಜಿ (೨೪ ಪೌಂಡು). ಮರಿಯನ್ ಐಲ್ಯಾಂಡ್‌ನ ಮತ್ತೊಂದು ಅಧ್ಯಯನವು, ಮರಿಗಳಿಗೆ ಆಹಾರ ನೀಡುವ ೩೩ ವಯಸ್ಸಿನ ಪೆಂಗ್ವಿನ್‌ನ ಸರಾಸರಿ ದ್ರವ್ಯರಾಶಿ ೧೩.೧ ಕೆಜಿ (೨೯ ಪೌಂಡು). ಕಿಂಗ್ ಪೆಂಗ್ವಿನ್ ಸರಿಸುಮಾರು ೨೫% ಚಿಕ್ಕದಾಗಿದೆ ಮತ್ತು ಚಕ್ರವರ್ತಿ ಪೆಂಗ್ವಿನ್‌ಗಿಂತ ಸುಮಾರು ೧/೩ ಭಾಗದಷ್ಟು ಕಡಿಮೆ ತೂಕವಿರುತ್ತದೆ.
ಮೊದಲ ನೋಟದಲ್ಲಿ, ಕಿಂಗ್ ಪೆಂಗ್ವಿನ್ ದೊಡ್ಡದಾದ, ನಿಕಟ ಸಂಬಂಧ ಹೊಂದಿರುವ ಚಕ್ರವರ್ತಿ ಪೆಂಗ್ವಿನ್‌ಗೆ ಹೋಲುತ್ತದೆ, ವಿಶಾಲವಾದ ಕೆನ್ನೆಯ ಪ್ಯಾಚ್, ಸುತ್ತಮುತ್ತಲಿನ ಕಪ್ಪು ಗರಿಗಳು ಮತ್ತು ಎದೆಯ ಮೇಲ್ಭಾಗದಲ್ಲಿ ಹಳದಿ-ಕಿತ್ತಳೆ ಬಣ್ಣದ ಪುಕ್ಕಗಳೊಂದಿಗೆ ವ್ಯತಿರಿಕ್ತವಾಗಿದೆ. ವಯಸ್ಕ ರಾಜ ಪೆಂಗ್ವಿನ್‌ನ ಕೆನ್ನೆಯ ತೇಪೆಯು ಗಟ್ಟಿಯಾದ ಪ್ರಕಾಶಮಾನವಾದ ಕಿತ್ತಳೆಯಾಗಿರುತ್ತದೆ ಆದರೆ ಚಕ್ರವರ್ತಿ ಪೆಂಗ್ವಿನ್ ಹಳದಿ ಮತ್ತು ಬಿಳಿಯಾಗಿರುತ್ತದೆ ಮತ್ತು ಕಿಂಗ್ ಪೆಂಗ್ವಿನ್‌ಗಳ ಜಾತಿಗಳಲ್ಲಿ ಎದೆಯ ಮೇಲ್ಭಾಗವು ಹೆಚ್ಚು ಕಿತ್ತಳೆ ಮತ್ತು ಕಡಿಮೆ ಹಳದಿ ಬಣ್ಣವನ್ನು ಹೊಂದಿರುತ್ತದೆ. ಇವೆರಡೂ ತಮ್ಮ ಕೆಳ ದವಡೆಯ ಬದಿಯಲ್ಲಿ ವರ್ಣರಂಜಿತ ಗುರುತುಗಳನ್ನು ಹೊಂದಿವೆ, ಆದರೆ ಚಕ್ರವರ್ತಿ ಪೆಂಗ್ವಿನ್‌ನಲ್ಲಿ ಗುಲಾಬಿ ಮತ್ತು ಕಿಂಗ್ ಪೆಂಗ್ವಿನ್‌ನಲ್ಲಿ ಕಿತ್ತಳೆ ಬಣ್ಣದಲ್ಲಿದೆ ಗುರುತುಗಳೂ ತೋರುತ್ತದೆ. ಚಕ್ರವರ್ತಿ ಮತ್ತು ಕಿಂಗ್ ಪೆಂಗ್ವಿನ್‌ಗಳು ಸಾಮಾನ್ಯವಾಗಿ ಕಾಡಿನಲ್ಲಿ ಒಂದೇ ಪ್ರದೇಶಗಳಲ್ಲಿ ವಾಸಿಸುವುದಿಲ್ಲ, ಸಮುದ್ರದಲ್ಲಿನ ಅಲೆಮಾರಿಗಳನ್ನು ಹೊರತುಪಡಿಸಿ, ಆದರೆ ಕಿಂಗ್ ಪೆಂಗ್ವಿನ್‌ಗಳ ಉದ್ದವಾದ, ನೇರವಾದ ಬಿಲ್, ದೊಡ್ಡ ಫ್ಲಿಪ್ಪರ್‌ಗಳು ಮತ್ತು ಗಮನಾರ್ಹವಾಗಿ ನಯವಾದ ದೇಹದಿಂದ ಇವೆರಡನ್ನು ಸುಲಭವಾಗಿ ಪರಸ್ಪರ ಗುರುತಿಸಬಹುದು. ಜುವೆನೈಲ್ ಕಿಂಗ್ ಪೆಂಗ್ವಿನ್ ಅದರ ಉದ್ದನೆಯ ಬಿಲ್ ಮತ್ತು ಭಾರವಾದ ಕಂದುಬಣ್ಣದ ಕೆಳಗೆ ತನ್ನ ವಿಶಿಷ್ಟವಾದ ಕಪ್ಪು ಮತ್ತು ಬಿಳಿ ಮುಖವಾಡವನ್ನು ಹೊಂದಿರುಹುದರಿದ ಬಹುತೇಕ ಬೂದು ಚಕ್ರವರ್ತಿ ಮರಿಗಿಂತ ವಿಭಿನ್ನವಾಗಿದೆ. ಅದರ ಕಂದು ಮರಿ ಪುಕ್ಕಗಳನ್ನು ಕರಗಿಸಿದ ನಂತರ, ಕಿಂಗ್ ಪೆಂಗ್ವಿನ್‌ ಮರಿಯನ್ನು ವಯಸ್ಕನಂತೆ ಹೋಲುತ್ತದೆ, ಆದರೆ ಸ್ವಲ್ಪ ಕಡಿಮೆ ವರ್ಣಮಯವಾಗಿರುತ್ತದೆ. link=//upload.wikimedia.org/wikipedia/commons/thumb/0/07/Aptenodytes_patagonicus_%28AM_LB587%29.jpg/220px-Aptenodytes_patagonicus_%28AM_LB587%29.jpg|thumb| ಕಿಂಗ್ ಪೆಂಗ್ವಿನ್‌ನ ಮೌಂಟೆಡ್ ಅಸ್ಥಿಪಂಜರ (ಆಪ್ಟೆನೊಡೈಟ್ಸ್ ಪ್ಯಾಟಗೋನಿಕಸ್) ಕಿಂಗ್ ಪೆಂಗ್ವಿನ್‌ಗಳು ಸಾಮಾನ್ಯವಾಗಿ ಎಲ್ಲಾ ಜೀವಂತ ಪೆಂಗ್ವಿನ್‌ಗಳ ಅರ್ಧದಷ್ಟು ದೊಡ್ಡದಾದ, ವೃತ್ತಾಕಾರದ ದ್ವೀಪಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ, ಆದರೆ ಅದರ ದೊಡ್ಡ ಗಾತ್ರ ಮತ್ತು ಎತ್ತರದ ಚೌಕಟ್ಟು, ವಿಶಿಷ್ಟವಾದ ವರ್ಣರಂಜಿತ ಗುರುತುಗಳು ಮತ್ತು ಕಪ್ಪು ಬಣ್ಣದ ಬೆನ್ನಿನ ಬದಲಾಗಿ ಬೂದು-ಬೂದು ಬಣ್ಣದಿಂದ ಇತರ ಜಾತಿಗಳಿಂದ ಸುಲಭವಾಗಿ ಗುರುತಿಸಲ್ಪಡುತ್ತವೆ.
ವಿತರಣೆ ಮತ್ತು ಆವಾಸಸ್ಥಾನ
link=//upload.wikimedia.org/wikipedia/commons/thumb/b/bf/Colony_of_aptenodytes_patagonicus.jpg/220px-Colony_of_aptenodytes_patagonicus.jpg|right|thumb| ದಕ್ಷಿಣ ಜಾರ್ಜಿಯಾದ ಸಾಲಿಸ್‌ಬರಿ ಬಯಲಿನಲ್ಲಿ ಕಿಂಗ್ ಪೆಂಗ್ವಿನ್‌ಗಳ ದೊಡ್ಡ ವಸಾಹತು ಕಿಂಗ್ ಪೆಂಗ್ವಿನ್‌ಗಳು ೪೫ ಮತ್ತು ೫೫°ಎಸ್ ನಡುವಿನ ಸಬ್‌ಅಂಟಾರ್ಕ್ಟಿಕ್ ದ್ವೀಪಗಳಲ್ಲಿ, ಅಂಟಾರ್ಕ್ಟಿಕಾದ ಉತ್ತರ ಭಾಗಗಳಲ್ಲಿ, ಹಾಗೆಯೇ ಟಿಯೆರಾ ಡೆಲ್ ಫ್ಯೂಗೊ, ಫಾಕ್ಲ್ಯಾಂಡ್ ದ್ವೀಪಗಳು ಮತ್ತು ಪ್ರದೇಶದ ಇತರ ಸಮಶೀತೋಷ್ಣ ದ್ವೀಪಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ. ಒಟ್ಟು ಕಿಂಗ್ ಪೆಂಗ್ವಿನ್‌ಗಳ ಸಂಖ್ಯೆಯು ೨.೨೩ ಎಂದು ಅಂದಾಜಿಸಲಾಗಿದೆ. ಕ್ರೋಜೆಟ್ ದ್ವೀಪಗಳಲ್ಲಿ ಅತಿದೊಡ್ಡ ಸಂತಾನೋತ್ಪತ್ತಿ ಜನಸಂಖ್ಯೆಯು ಸುಮಾರು ೪೫೫,೦೦೦ ಜೋಡಿಗಳು, ಪ್ರಿನ್ಸ್ ಎಡ್ವರ್ಡ್ ದ್ವೀಪಗಳಲ್ಲಿ ೨೨೮,೦೦೦ ಜೋಡಿಗಳು, ಕೆರ್ಗುಲೆನ್ ದ್ವೀಪಗಳಲ್ಲಿ ೨೪,೦೦೦-೨೮೦,೦೦೦ ಮತ್ತು ದಕ್ಷಿಣ ಜಾರ್ಜಿಯಾ ದ್ವೀಪಸಮೂಹದಲ್ಲಿ ೧೦೦,೦೦೦ ಕ್ಕಿಂತ ಹೆಚ್ಚು ಸಂತಾನೋತ್ಪತ್ತಿ ಮಾಡುತ್ತವೆ. ೧೯೨೦ ರ ದಶಕದ ಆರಂಭದ ವೇಳೆಗೆ, ದಕ್ಷಿಣ ಜಾರ್ಜಿಯಾ ಮತ್ತು ಫಾಕ್‌ಲ್ಯಾಂಡ್‌ಗಳಲ್ಲಿನ ಕಿಂಗ್ ಪೆಂಗ್ವಿನ್ ಜನಸಂಖ್ಯೆಯು ಈ ದ್ವೀಪಗಳಲ್ಲಿನ ತಿಮಿಂಗಿಲಗಳಿಂದ ನಾಶವಾಯಿತು. ಫಾಕ್ಲ್ಯಾಂಡ್ಸ್ ಮತ್ತು ದಕ್ಷಿಣ ಜಾರ್ಜಿಯಾದಲ್ಲಿ ಉರುವಲು ಬಳಸಲು ಯಾವುದೇ ಮರಗಳಿಲ್ಲ, ಆದ್ದರಿಂದ ತಿಮಿಂಗಿಲಗಳ ತೈಲವನ್ನು ಹೊರತೆಗೆಯಲು ತಿಮಿಂಗಿಲ ಬ್ಲಬ್ಬರ್ ಅನ್ನು ಕುದಿಸಲು ಅಗತ್ಯವಾದ ನಿರಂತರ ಬೆಂಕಿಗಾಗಿ ಲಕ್ಷಾಂತರ ಎಣ್ಣೆಯುಕ್ತ, ಬ್ಲಬ್ಬರ್ ಸಮೃದ್ಧ ಪೆಂಗ್ವಿನ್ಗಳನ್ನು ಇಂಧನವಾಗಿ ಸುಟ್ಟುಹಾಕಿದರು; ತಿಮಿಂಗಿಲಗಳು ಪಕ್ಷಿಗಳು ಮತ್ತು ಅವುಗಳ ಮೊಟ್ಟೆಗಳನ್ನು ತಿನ್ನುವುದರ ಜೊತೆಗೆ ದೀಪಗಳಿಗೆ, ಬಿಸಿಮಾಡಲು ಮತ್ತು ಅಡುಗೆಗೆ ಪೆಂಗ್ವಿನ್ ಎಣ್ಣೆಯನ್ನು ಬಳಸಿದರು. ಮ್ಯಾಕ್ವಾರಿ ದ್ವೀಪವು ಪ್ರಸ್ತುತ ಸುಮಾರು ೭೦,೦೦೦ ಜೋಡಿಗಳನ್ನು ಹೊಂದಿದೆ. ಅಂಟಾರ್ಕ್ಟಿಕ್ ಪರ್ಯಾಯ ದ್ವೀಪದಲ್ಲಿ ಮತ್ತು ದಕ್ಷಿಣ ಆಫ್ರಿಕಾ, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್‌ನಲ್ಲಿ ಕಂಡುಬರುವ ಅನೇಕ ಅಲೆಮಾರಿ ಪಕ್ಷಿಗಳ ಕಾರಣದಿಂದಾಗಿ ಸಂತಾನೋತ್ಪತ್ತಿ ಮಾಡದ ಶ್ರೇಣಿಯು ತಿಳಿದಿಲ್ಲ.
ಕಿಂಗ್ ಪೆಂಗ್ವಿನ್‌ಗಳು ಕ್ರೋಜೆಟ್ ದ್ವೀಪಸಮೂಹದಲ್ಲಿರುವ Île aux Cochons ಅಥವಾ ಪಿಗ್ ಐಲ್ಯಾಂಡ್‌ನಲ್ಲಿ ಸುಮಾರು ೯೦% ರಷ್ಟು ಜನಸಂಖ್ಯೆಯ ಕುಸಿತವನ್ನು ಅನುಭವಿಸಿವೆ. ೨೦೧೫ ಮತ್ತು ೨೦೧೭ ರಿಂದ ಹೊಸ ಹೆಲಿಕಾಪ್ಟರ್ ಮತ್ತು ಉಪಗ್ರಹ ಚಿತ್ರಗಳನ್ನು ವಿಶ್ಲೇಷಿಸಿ, ವಸಾಹತುಗಳ ಸಂಖ್ಯೆಯು ೬೦,೦೦೦ ಸಂತಾನೋತ್ಪತ್ತಿ ಜೋಡಿಗಳಿಗೆ ಇಳಿದಿದೆ. ಈ ಅವನತಿಗೆ ಕಾರಣವು ಹವಾಮಾನ ಬದಲಾವಣೆಗೆ ಸಂಬಂಧಿಸಿದ ಪರಿಸರ ವ್ಯವಸ್ಥೆಯಲ್ಲಿನ ಬದಲಾವಣೆಗಳಿಂದಾಗಿರಬಹುದು ಏಕೆಂದರೆ ಅವುಗಳ ಆಹಾರದ ಪ್ರಾಥಮಿಕ ಮೂಲವು ಪೆಂಗ್ವಿನ್‌ಗಳು ಸಂತಾನೋತ್ಪತ್ತಿ ಮಾಡುವ ಸ್ಥಳಗಳಿಂದ ದೂರ ಹೋಗುತ್ತಿದೆ. ಇದು ಕಿಂಗ್ ಪೆಂಗ್ವಿನ್ ಸಂತಾನೋತ್ಪತ್ತಿಯ ಸ್ಥಳಗಳಲ್ಲಿ ಜನಸಂಖ್ಯೆಯ ಕುಸಿತ ಮತ್ತು ಸ್ಥಳಾಂತರಗಳಿಗೆ ಕಾರಣವಾಗಬಹುದು.
ನೇಚರ್ ಪ್ರೊಟೆಕ್ಷನ್ ಸೊಸೈಟಿಯು ಫಿನ್‌ಮಾರ್ಕ್‌ನ ಗ್ಜೆಸ್ವರ್‌ನಲ್ಲಿ ಹಲವಾರು ಕಿಂಗ್ ಪೆಂಗ್ವಿನ್‌ಗಳನ್ನು ಮತ್ತು ಉತ್ತರ ನಾರ್ವೆಯ ಲೋಫೊಟೆನ್‌ನಲ್ಲಿ ಆಗಸ್ಟ್, ೧೯೩೬ ರಲ್ಲಿ ರೋಸ್ಟ್ ಅನ್ನು ಬಿಡುಗಡೆ ಮಾಡಿತು. ೧೯೪೦ ರ ದಶಕದಲ್ಲಿ ಪೆಂಗ್ವಿನ್‌ಗಳು ಈ ಪ್ರದೇಶದಲ್ಲಿ ಹಲವಾರು ಬಾರಿ ಕಾಣಿಸಿಕೊಂಡವು; ೧೯೪೯ ರಿಂದ ಅಧಿಕೃತವಾಗಿ ಯಾವುದನ್ನೂ ದಾಖಲಿಸಲಾಗಿಲ್ಲವಾದರೂ, ೧೯೫೦ ರ ದಶಕದ ಆರಂಭದಲ್ಲಿ ಈ ಪ್ರದೇಶದಲ್ಲಿ ಪೆಂಗ್ವಿನ್‌ಗಳ ಕೆಲವು ದೃಢೀಕರಿಸದ ದೃಶ್ಯಗಳು ಕಂಡುಬಂದವು.
ಪರಿಸರ ವಿಜ್ಞಾನ ಮತ್ತು ನಡವಳಿಕೆ
link=//upload.wikimedia.org/wikipedia/commons/thumb/f/f4/King_Penguin_Chick_at_Salisbury_Plain_%285719383447%29.jpg/220px-King_Penguin_Chick_at_Salisbury_Plain_%285719383447%29.jpg|left|thumb| ಕಿಂಗ್ ಪೆಂಗ್ವಿನ್ ಮರಿಗಳು ಅಮೇರಿಕನ್ ಪ್ರಾಣಿಶಾಸ್ತ್ರಜ್ಞ ಗೆರ್ರಿ ಕೂಯ್ಮನ್ ಅವರು ೧೯೭೧ ರಲ್ಲಿ ಚಕ್ರವರ್ತಿ ಪೆಂಗ್ವಿನ್‌ಗಳಿಗೆ ಸ್ವಯಂಚಾಲಿತ ಡೈವ್-ರೆಕಾರ್ಡಿಂಗ್ ಸಾಧನಗಳನ್ನು ಜೋಡಿಸಿ, ಪೆಂಗ್ವಿನ್ ಆಹಾರದ ನಡವಳಿಕೆಯ ಅಧ್ಯಯನವನ್ನು ಕ್ರಾಂತಿಗೊಳಿಸಿದರು, ಮತ್ತು  ೧೯೮೨ ರಲ್ಲಿ ಕಿಂಗ್ ಪೆಂಗ್ವಿನ್‌ನಿಂದ ೨೩೫ ಮೀಟರ್ (೭೭೧ ಅಡಿ) ) ಡೈವ್ ಅನ್ನು ರೆಕಾರ್ಡ್ ಮಾಡಿದರು. ಪ್ರಸ್ತುತ ದಾಖಲಾದ ಗರಿಷ್ಠ ಡೈವ್ ೩೪೩ ಆಗಿದೆ ಫಾಕ್ಲ್ಯಾಂಡ್ ದ್ವೀಪಗಳ ಪ್ರದೇಶದಲ್ಲಿ ಮೀಟರ್, ಮತ್ತು ಕ್ರೋಜೆಟ್ ದ್ವೀಪಗಳಲ್ಲಿ ೫೫೨ ಸೆಕೆಂಡುಗಳು ಮುಳುಗಿದ ಗರಿಷ್ಠ ಸಮಯ. ಕಿಂಗ್ ಪೆಂಗ್ವಿನ್ ೧೦೦-೩೦೦ ಆಳಕ್ಕೆ ಧುಮುಕುತ್ತದೆ ಮೀಟರ್ (೩೫೦–೧೦೦೦ಅಡಿ), ಹಗಲು ಹೊತ್ತಿನಲ್ಲಿ ಸುಮಾರು ಐದು ನಿಮಿಷಗಳ ಕಾಲ ಮುಳುಗಿ, ಮತ್ತು ರಾತ್ರಿಯಲ್ಲಿ ೩೦ ಮೀಟರ್ (೯೮ ಅಡಿ) ಮುಳುಗುತ್ತದೆ .  ಕಿಂಗ್ ಪೆಂಗ್ವಿನ್‌ಗಳು ಕೈಗೊಳ್ಳುವ ಡೈವ್‌ಗಳ ಬಹುಪಾಲು (ಒಂದು ಅಧ್ಯಯನದಲ್ಲಿ ಸುಮಾರು ೮೮%) ಫ್ಲಾಟ್-ಬಾಟಮ್ ಆಗಿದೆ; ಅಂದರೆ, ಪೆಂಗ್ವಿನ್ ಒಂದು ನಿರ್ದಿಷ್ಟ ಆಳಕ್ಕೆ ಧುಮುಕುತ್ತದೆ ಮತ್ತು ಮೇಲ್ಮೈಗೆ ಹಿಂತಿರುಗುವ ಮೊದಲು ಬೇಟೆಯಾಡುವ ಸಮಯದವರೆಗೆ (ಒಟ್ಟು ಡೈವ್ ಸಮಯದ ಸರಿಸುಮಾರು ೫೦%) ಇರುತ್ತದೆ. ಡೈವ್‌ನ ಕೋರ್ಸ್‌ಗೆ ಸಂಬಂಧಿಸಿದಂತೆ ಅವುಗಳನ್ನು ಯುವ್- ಆಕಾರದ ಅಥವಾ ಡಬ್ಲ್ಯು- ಆಕಾರದ ಎಂದು ವಿವರಿಸಲಾಗಿದೆ. ಉಳಿದ ೧೨% ಡೈವ್‌ಗಳು ವಿ-ಆಕಾರದ ಅಥವಾ "ಸ್ಪೈಕ್" ಮಾದರಿಯನ್ನು ಹೊಂದಿರುತ್ತವೆ, ಇದರಲ್ಲಿ ಹಕ್ಕಿ ನೀರಿನ ಕಾಲಮ್ ಮೂಲಕ ಕೋನದಲ್ಲಿ ಧುಮುಕುತ್ತದೆ, ನಿರ್ದಿಷ್ಟ ಆಳವನ್ನು ತಲುಪುತ್ತದೆ ಮತ್ತು ನಂತರ ಮೇಲ್ಮೈಗೆ ಮರಳುತ್ತದೆ. ಇದಕ್ಕೆ ವ್ಯತಿರಿಕ್ತವಾಗಿ, ಇತರ ಪೆಂಗ್ವಿನ್‌ಗಳು ಈ ನಂತರದ ಆಹಾರ ಹುಡುಕುವ ಮಾದರಿಯಲ್ಲಿ ಧುಮುಕುತ್ತವೆ. ಕ್ರೋಜೆಟ್ ದ್ವೀಪಗಳಲ್ಲಿನ ಅವಲೋಕನಗಳು ಹೆಚ್ಚಿನ ರಾಜ ಪೆಂಗ್ವಿನ್‌ಗಳು ೩೦ ಕಿಲೋ ಮೀಟರ್(೧೯ ಮೈಲಿ) ರೊಳಗೆ ಕಾಣಿಸಿಕೊಂಡವು ಎಂದು ಕಾಲೋನಿಯ ಬಹಿರಂಗಪಡಿಸಿತು. ಸರಾಸರಿ ಈಜು ವೇಗವನ್ನು ಬಳಸಿಕೊಂಡು, ಕೂಯ್ಮನ್ ಅವರು ಮೇವಿನ ಪ್ರದೇಶಗಳಿಗೆ ಪ್ರಯಾಣಿಸುವ ದೂರವನ್ನು ೨೮ ಕಿಲೋ ಮೀಟರ್(೧೭ ಮೈಲಿ) ಎಂದು ಅಂದಾಜಿಸಿದ್ದಾರೆ.
ಕಿಂಗ್ ಪೆಂಗ್ವಿನ್‌ನ ಸರಾಸರಿ ಈಜು ವೇಗ ೬.೫–೧೦ ಕಿಮೀ/ಗಂಟೆ (೪–೬ ಮೈಲಿ). ಆಳವಿಲ್ಲದ ೬೦ ಮೀ (೨೦೦ ಅಡಿ) ಅಡಿಯಲ್ಲಿ ಧುಮುಕುತ್ತದೆ, ಇದು ಸರಾಸರಿ ೨ ಕಿಮೀ/ಗಂಟೆ (೧.೨ ಮೈಲಿ) ಅವರೋಹಣ ಮತ್ತು ಆರೋಹಣ. ಸುಮಾರು ೧೫೦ ಮೀ (೪೯೦ ಅಡಿ) ಕ್ಕಿಂತ ಹೆಚ್ಚು ಆಳವಾದ ಡೈವ್‌ಗಳಲ್ಲಿ ಧುಮುಕುತ್ತದೆ, ಎರಡು ದಿಕ್ಕುಗಳಲ್ಲಿ ಸರಾಸರಿ ೫ ಕಿಮೀ/ಗಂಟೆ (೩.೧ ಎಂಪಿಎಚ್).
ಕಿಂಗ್ ಪೆಂಗ್ವಿನ್‌ಗಳು ಸಹ "ಪೋರ್ಪೊಯಿಸ್" ಅಂದರೆ ವೇಗವನ್ನು ಕಾಯ್ದುಕೊಂಡು ಉಸಿರಾಡಲು ಬಳಸುವ ಈಜು ತಂತ್ರ. ಭೂಮಿಯಲ್ಲಿ, ಕಿಂಗ್ ಪೆಂಗ್ವಿನ್ ತನ್ನ ಪಾದಗಳು ಮತ್ತು ರೆಕ್ಕೆಯಂತಹ ಫ್ಲಿಪ್ಪರ್‌ಗಳಿಂದ ಚಲಿಸುವ ತನ್ನ ಹೊಟ್ಟೆಯ ಮೇಲೆ ಮಂಜುಗಡ್ಡೆಯ ಮೇಲೆ ಜಾರಿಬೀಳುವ ನಡಿಗೆ ಮತ್ತು ಟೊಬೊಗನಿಂಗ್‌ನೊಂದಿಗೆ ನಡೆಯುವುದರ ನಡುವೆ ಪರ್ಯಾಯವಾಗಿ ಚಲಿಸುತ್ತದೆ. ಎಲ್ಲಾ ಪೆಂಗ್ವಿನ್‌ಗಳಂತೆ ಇದು ಹಾರಾಟರಹಿತವಾಗಿದೆ.
ಆಹಾರ ಪದ್ಧತಿ
link=//upload.wikimedia.org/wikipedia/commons/thumb/5/5b/SGI-2016-South_Georgia_%28Fortuna_Bay%29%E2%80%93King_penguin_%28Aptenodytes_patagonicus%29_05.jpg/170px-SGI-2016-South_Georgia_%28Fortuna_Bay%29%E2%80%93King_penguin_%28Aptenodytes_patagonicus%29_05.jpg|thumb| ಕಿಂಗ್ ಪೆಂಗ್ವಿನ್ ಮೌಲ್ಟಿಂಗ್, ಪಿನ್ ಗರಿಗಳು ಗೋಚರಿಸುತ್ತವೆ ಕಿಂಗ್ ಪೆಂಗ್ವಿನ್‌ಗಳು ವಿವಿಧ ಜಾತಿಯ ಸಣ್ಣ ಮೀನುಗಳು, ಸ್ಕ್ವಿಡ್‌ಗಳು ಮತ್ತು ಕ್ರಿಲ್‌ಗಳನ್ನು ತಿನ್ನುತ್ತವೆ. ಮೀನುಗಳ ಆಹಾರದಲ್ಲಿ ಸರಿಸುಮಾರು ೮೦% ರಷ್ಟಿದೆ, ಜುಲೈ ಮತ್ತು ಆಗಸ್ಟ್‌ನ ಚಳಿಗಾಲದ ತಿಂಗಳುಗಳನ್ನು ಹೊರತುಪಡಿಸಿ, ಅವು ಕೇವಲ 30% ರಷ್ಟಿದೆ. ಲ್ಯಾಂಟರ್ನ್‌ಫಿಶ್‌ಗಳು ಮುಖ್ಯ ಮೀನುಗಳಾಗಿವೆ, ಅವುಗಳಲ್ಲಿ ಮುಖ್ಯವಾಗಿ, ಎಲೆಕ್ಟ್ರೋನಾ ಕಾರ್ಲ್ಸ್‌ಬರ್ಗಿ ಮತ್ತು ಕ್ರೆಫ್ಟಿಚ್ಥಿಸ್ ಆಂಡರ್ಸೋನಿ ಜಾತಿಗಳು, ಹಾಗೆಯೇ ಪ್ರೊಟೊಮೈಕ್ಟೋಫಮ್ ಟೆನಿಸೋನಿ. ಜೆಂಪಿಲಿಡೆಯ ತೆಳ್ಳನೆಯ ಎಸ್ಕೊಲಾರ್ ( ಪ್ಯಾರಾಡಿಪ್ಲೋಸ್ಪಿನಸ್ ಗ್ರ್ಯಾಸಿಲಿಸ್ ) ಮತ್ತು ಚಾಂಪ್ಸೋಸೆಫಾಲಸ್ ಗುನ್ನೇರಿಯನ್ನು ಸಹ ತಿನ್ನುತ್ತವೆ. ಸೆಫಲೋಪಾಡ್‌ಗಳು ಮೊರೊಟ್ಯೂಥಿಸ್, ಕೊಕ್ಕೆಡ್ ಸ್ಕ್ವಿಡ್ ಅಥವಾ ಕೊಂಡಕೋವಿಯಾ ಲಾಂಗಿಮಾನ, ಸೆವೆನ್‌ಸ್ಟಾರ್ ಫ್ಲೈಯಿಂಗ್ ಸ್ಕ್ವಿಡ್ ( ಮಾರ್ಟಿಯಾಲಿಯಾ ಹೈಡೆಸಿ ), ಯುವ ಗೊನಾಟಸ್ ಅಂಟಾರ್ಕ್ಟಿಕಸ್ ಮತ್ತು ಒನಿಕೊಟೆಥಿಸ್ ಗಳನ್ನು ಸೇವಿಸುತ್ತದೆ.
ಪರಭಕ್ಷಕಗಳು
ಕಿಂಗ್ ಪೆಂಗ್ವಿನ್ನ ಪರಭಕ್ಷಕಗಳಲ್ಲಿ ಇತರ ಸಮುದ್ರ ಪಕ್ಷಿಗಳು ಮತ್ತು ಜಲವಾಸಿ ಸಸ್ತನಿಗಳು ಸೇರಿವೆ:
ಪ್ರಣಯ ಮತ್ತು ಸಂತಾನೋತ್ಪತ್ತಿ
link=//upload.wikimedia.org/wikipedia/commons/thumb/5/55/Courting_King_Penguins.jpg/220px-Courting_King_Penguins.jpg|thumb| ಕಿಂಗ್ ಪೆಂಗ್ವಿನ್‌ಗಳ ಜೋಡಿ ದಕ್ಷಿಣ ಜಾರ್ಜಿಯಾದ ಸ್ಯಾಲಿಸ್‌ಬರಿ ಪ್ಲೇನ್‌ನಲ್ಲಿ ಪ್ರಣಯದ ಆಚರಣೆಯನ್ನು ನಡೆಸುತ್ತದೆ. link=//upload.wikimedia.org/wikipedia/commons/thumb/1/1e/IMG_1247_mating_king_penguins.JPG/220px-IMG_1247_mating_king_penguins.JPG|thumb| ಮ್ಯಾಕ್ವಾರಿ ದ್ವೀಪದಲ್ಲಿ ಕಿಂಗ್ ಪೆಂಗ್ವಿನ್‌ಗಳ ಸಂಯೋಗ ಕಿಂಗ್ ಪೆಂಗ್ವಿನ್ ಮೂರು ವರ್ಷಗಳ ವಯಸ್ಸಿನಲ್ಲಿ ಸಂತಾನೋತ್ಪತ್ತಿ ಮಾಡಲು ಸಾಧ್ಯವಾಗುತ್ತದೆ, ಆದರೂ ಕೇವಲ ಒಂದು ಸಣ್ಣ ಅಲ್ಪಸಂಖ್ಯಾತರು (೫% ಕ್ರೋಜೆಟ್ ದ್ವೀಪಗಳಲ್ಲಿ ದಾಖಲಾಗಿವೆ) ವಾಸ್ತವವಾಗಿ ಆಗ ಮಾಡುತ್ತವೆ. ಮೊದಲ ಸಂತಾನೋತ್ಪತ್ತಿಯ ಸರಾಸರಿ ವಯಸ್ಸು ಸುಮಾರು ೫-೬ ವರ್ಷಗಳು. ಕಿಂಗ್ ಪೆಂಗ್ವಿನ್‌ಗಳು ಸರಣಿ ಏಕಪತ್ನಿತ್ವವನ್ನು ಹೊಂದಿವೆ. ಅವುಗಳು ಪ್ರತಿ ವರ್ಷ ಒಬ್ಬ ಸಂಗಾತಿಯನ್ನು ಮಾತ್ರ ಹೊಂದಿರುತ್ತವೆ ಮತ್ತು ಆ ಸಂಗಾತಿಗೆ ನಂಬಿಗಸ್ತರಾಗಿ ಉಳಿಯುತ್ತವೆ. ಆದರೂ ಒಂದು ವರ್ಷಗಳ ನಡುವಿನ ನಿಷ್ಠೆಯು ೩೦% ಕ್ಕಿಂತ ಕಡಿಮೆಯಿರುತ್ತದೆ. ಅಸಾಮಾನ್ಯವಾಗಿ ದೀರ್ಘವಾದ ಸಂತಾನೋತ್ಪತ್ತಿ ಚಕ್ರವು ಬಹುಶಃ ಈ ಕಡಿಮೆ ದರಕ್ಕೆ ಕೊಡುಗೆ ನೀಡುತ್ತದೆ.
ಕಿಂಗ್ ಪೆಂಗ್ವಿನ್ ಬಹಳ ದೀರ್ಘವಾದ ಸಂತಾನವೃದ್ಧಿ ಚಕ್ರವನ್ನು ಹೊಂದಿದೆ. ಒಂದು ಸಂತಾನೋತ್ಪತ್ತಿಯ ನಂತರ  ಇನ್ನೊಂದು ಸಂತಾನೋತ್ಪತ್ತಿಗೆ ಸುಮಾರು ೧೪-೧೬ ತಿಂಗಳುಗಳನ್ನು ತೆಗೆದುಕೊಳ್ಳುತ್ತವೆ. ಜೋಡಿಗಳು ವಾರ್ಷಿಕವಾಗಿ ಸಂತಾನವೃದ್ಧಿ ಮಾಡಲು ಪ್ರಯತ್ನಿಸುತ್ತವೆಯಾದರೂ, ಅವು ಸಾಮಾನ್ಯವಾಗಿ ದಕ್ಷಿಣ ಜಾರ್ಜಿಯಾದಲ್ಲಿ ತ್ರೈವಾರ್ಷಿಕ ಮಾದರಿಯಲ್ಲಿ ಎರಡರಲ್ಲಿ ಒಂದು ವರ್ಷ ಅಥವಾ ಮೂರು ವರ್ಷಗಳಲ್ಲಿ ಎರಡು ವರ್ಷಗಳು ಮಾತ್ರ ಯಶಸ್ವಿಯಾಗುತ್ತವೆ. ಸಂತಾನೋತ್ಪತ್ತಿ ಚಕ್ರವು ಸೆಪ್ಟೆಂಬರ್‌ನಿಂದ ನವೆಂಬರ್‌ನಲ್ಲಿ ಪ್ರಾರಂಭವಾಗುತ್ತದೆ, ಏಕೆಂದರೆ ಪಕ್ಷಿಗಳು ಪ್ರಸವಪೂರ್ವ ಮೌಲ್ಟ್‌ಗಾಗಿ ವಸಾಹತುಗಳಿಗೆ ಹಿಂತಿರುಗುತ್ತವೆ. ಹಿಂದಿನ ಋತುವಿನಲ್ಲಿ ಸಂತಾನೋತ್ಪತ್ತಿಯಲ್ಲಿ ವಿಫಲವಾದವುಗಳು ಸಾಮಾನ್ಯವಾಗಿ ಮುಂಚಿತವಾಗಿ ಬರುತ್ತವೆ. ನಂತರ ಅವುಗಳು ನವೆಂಬರ್ ಅಥವಾ ಡಿಸೆಂಬರ್‌ನಲ್ಲಿ ತೀರಕ್ಕೆ ಬರುವ ಮೊದಲು ಸುಮಾರು ಮೂರು ವಾರಗಳ ಕಾಲ ಸಮುದ್ರಕ್ಕೆ ಹಿಂತಿರುಗುತ್ತಾರೆ. link=//upload.wikimedia.org/wikipedia/commons/thumb/c/cb/Manchot_royal_MHNT.jpg/220px-Manchot_royal_MHNT.jpg|thumb| ಕಿಂಗ್ ಪೆಂಗ್ವಿನ್ ಮೊಟ್ಟೆ ಹೆಣ್ಣು ಪೆಂಗ್ವಿನ್ ೩೦೦ ತೂಕದ ಒಂದು ಪೈರಿಫಾರ್ಮ್ (ಪಿಯರ್-ಆಕಾರದ) ಬಿಳಿ ಮೊಟ್ಟೆಯನ್ನು ಇಡುತ್ತದೆ. ಅದು ಸರಿಸುಮಾರು ೩೦೦ಗ್ರಾಂ (⅔ ಪೌಂಡ್)ನಷ್ಟಿರುತ್ತದೆ. ಇದು ಆರಂಭದಲ್ಲಿ ಮೃದುವಾಗಿರುತ್ತದೆ, ಆದರೆ ನಂತರ ಗಟ್ಟಿಯಾಗುತ್ತದೆ ಮತ್ತು ಮಸುಕಾದ ಹಸಿರು ಬಣ್ಣಕ್ಕೆ ಕಪ್ಪಾಗುತ್ತದೆ. ಇದು ಸುಮಾರು ೧೦ ಸೆಂಟಿ ಮೀ × ೭ ಸೆಂಟಿ ಮೀ (೩.೯ ಇಂಚು × ೨.೮ ಇಂಚು) ಉದ್ದ ಮತ್ತು ಅಗಲವಾಗಿರುತ್ತದೆ. ಪಕ್ಷಿಗಳು ಪ್ರತಿ ದಿನ ಸುಮಾರು ೫೫ ದಿನಗಳವರೆಗೆ ಮೊಟ್ಟೆಗೆ ಕಾವುಕೊಡುತ್ತದೆ ಮತ್ತು ಎರಡೂ ಪಕ್ಷಿಗಳು ೬-೧೮ ರ ಪಾಳಿಯಲ್ಲಿ ಕಾವು ಹಂಚಿಕೊಳ್ಳುತ್ತವೆ. ನಿಕಟ ಸಂಬಂಧ ಹೊಂದಿರುವ ಚಕ್ರವರ್ತಿ ಪೆಂಗ್ವಿನ್‌ನಂತೆ, ಕಿಂಗ್ ಪೆಂಗ್ವಿನ್ ತನ್ನ ಪಾದಗಳ ಮೇಲೆ ಮೊಟ್ಟೆಯನ್ನು ಸಮತೋಲನಗೊಳಿಸುತ್ತದೆ ಮತ್ತು ಅದನ್ನು "ಬ್ರೂಡ್ ಪೌಚ್" ನಲ್ಲಿ ಕಾವುಕೊಡುತ್ತದೆ.
ಹ್ಯಾಚಿಂಗ್ ೨-೩ ದಿನಗಳು ಪೂರ್ಣಗೊಳ್ಳಲು ತೆಗೆದುಕೊಳ್ಳುತ್ತವೆ, ಮತ್ತು ಮರಿಗಳು ಅರೆ-ಅಲ್ಟ್ರಿಸಿಯಲ್ ಮತ್ತು ನಿಡಿಕೋಲಸ್ ಆಗಿ ಜನಿಸುತ್ತವೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ಅವುಗಳು ಕೇವಲ ತೆಳುವಾದ ಹೊದಿಕೆಯನ್ನು ಹೊಂದಿವೆ ಮತ್ತು  ಆಹಾರ ಮತ್ತು ಉಷ್ಣತೆಗಾಗಿ ತಮ್ಮ ಪೋಷಕರ ಮೇಲೆ ಸಂಪೂರ್ಣವಾಗಿ ಅವಲಂಬಿತವಾಗಿವೆ. ರಕ್ಷಣೆ ಹಂತವು ಮರಿಯನ್ನು ಮೊಟ್ಟೆಯೊಡೆಯುವುದರೊಂದಿಗೆ ಪ್ರಾರಂಭವಾಗುತ್ತದೆ. ಚಕ್ರವರ್ತಿ ಪೆಂಗ್ವಿನ್‌ನಂತೆಯೇ, ಯುವ ಕಿಂಗ್ ಪೆಂಗ್ವಿನ್ ಮರಿಯನ್ನು ತನ್ನ ಹೆತ್ತವರ ಪಾದಗಳ ಮೇಲೆ ಸಮತೋಲನದಿಂದ ಕಳೆಯುತ್ತದೆ, ನಂತರದ ಕಿಬ್ಬೊಟ್ಟೆಯ ಚರ್ಮದಿಂದ ರೂಪುಗೊಂಡ ಸಂಸಾರದ ಚೀಲದಲ್ಲಿ ಆಶ್ರಯ ಪಡೆಯುತ್ತದೆ. ಈ ಸಮಯದಲ್ಲಿ, ಪೋಷಕರು ಪ್ರತಿ ೩-೭ ದಿನಗಳು ಪರ್ಯಾಯವಾಗಿ ಒಂದು ಮರಿಯನ್ನು ರಕ್ಷಣೆ ಮಾಡುತ್ತಿದ್ದರೆ,ಇನ್ನೊಂದು ಆಹಾರಕ್ಕಾಗಿ ಮೇವು ಹುಡುಕಲು ಹೊಗುತ್ತವೆ. ರಕ್ಷಕ ಹಂತವು ೩೦-೪೦ ದಿನಗಳವರೆಗೆ ಇರುತ್ತದೆ. ಆ ಹೊತ್ತಿಗೆ ಮರಿಯು  ದೊಡ್ಡದಾಗಿ ಬೆಳೆದಿರುತ್ತದೆ ಮತ್ತು ಬೆಚ್ಚಗಿರುತ್ತದೆ ಮತ್ತು ಹೆಚ್ಚಿನ ಪರಭಕ್ಷಕಗಳಿಂದ ತನ್ನನ್ನು ತಾನು ರಕ್ಷಿಸಿಕೊಳ್ಳುತ್ತದೆ. ಕಿಂಗ್ ಪೆಂಗ್ವಿನ್ ಮರಿಗಳು ಬಹಳ ಕುತೂಹಲದಿಂದ ಕೂಡಿರುತ್ತವೆ ಮತ್ತು ತಮ್ಮ ಸುತ್ತಮುತ್ತಲಿನ ಪ್ರದೇಶಗಳನ್ನು ಅನ್ವೇಷಿಸುವಾಗ ದೂರದ ಊರಿಗೆ ಅಲೆದಾಡುತ್ತವೆ. ಮರಿಗಳು ಒಂದು ಗುಂಪನ್ನು ರಚಿಸುತ್ತವೆ, ಇದನ್ನು ಕ್ರೆಚೆ ಎಂದು ಕರೆಯಲಾಗುತ್ತದೆ ಮತ್ತು ಕೆಲವು ವಯಸ್ಕ ಪಕ್ಷಿಗಳು ಮಾತ್ರ ಮರಿಯನ್ನು ವೀಕ್ಷಿಸುತ್ತವೆ, ಹೆಚ್ಚಿನ ಹೆತ್ತವರು ತಮ್ಮ ಮರಿಯನ್ನು ಈ ಕ್ರೆಚೆಯಲ್ಲಿ ಬಿಟ್ಟು, ಅವುಗಳು ತಮಗಾಗಿ ಮತ್ತು ತಮ್ಮ ಮರಿಗಳಿಗಾಗಿ ಮೇವು ಹುಡುಕಲು ಹೋಗಿತ್ತವೆ. ಇತರ ಜಾತಿಯ ಪೆಂಗ್ವಿನ್‌ಗಳು ಸಹ ಸಂತತಿಗಾಗಿ ಸಾಮುದಾಯಿಕ ಆರೈಕೆಯ ಈ ವಿಧಾನವನ್ನು ಅಭ್ಯಾಸ ಮಾಡುತ್ತವೆ. link=//upload.wikimedia.org/wikipedia/commons/thumb/a/af/King_penguin_chick.jpg/220px-King_penguin_chick.jpg|thumb| ದಕ್ಷಿಣ ಜಾರ್ಜಿಯಾದಲ್ಲಿ ಕಿಂಗ್ ಪೆಂಗ್ವಿನ್ ಮರಿಯ ಕ್ಲೋಸ್-ಅಪ್ link=//upload.wikimedia.org/wikipedia/commons/thumb/0/0e/King_Penguins_%28Youngs%29.jpg/550px-King_Penguins_%28Youngs%29.jpg|center|thumb| ದಕ್ಷಿಣ ಜಾರ್ಜಿಯಾದ ಗೋಲ್ಡ್ ಹಾರ್ಬರ್‌ನಲ್ಲಿ ಕಿಂಗ್ ಪೆಂಗ್ವಿನ್ ಮರಿಗಳ ಶಿಶುವಿಹಾರ ಏಪ್ರಿಲ್ ವೇಳೆಗೆ, ಮರಿಗಳು ಸಂಪೂರ್ಣವಾಗಿ ಬೆಳೆಯುತ್ತವೆ, ಆದರೆ ಚಳಿಗಾಲದ ತಿಂಗಳುಗಳಲ್ಲಿ ಉಪವಾಸ ಮಾಡುವ ಮೂಲಕ ತೂಕವನ್ನು ಕಳೆದುಕೊಳ್ಳುತ್ತವೆ, ಸೆಪ್ಟೆಂಬರ್‌ನಲ್ಲಿ ವಸಂತಕಾಲದಲ್ಲಿ ಅದನ್ನು ಮತ್ತೆ ಪಡೆಯುತ್ತವೆ. ನಂತರ ವಸಂತಕಾಲದ ಕೊನೆಯಲ್ಲಿ/ಬೇಸಿಗೆಯ ಆರಂಭದಲ್ಲಿ ಮರಿಹಾಕುವುದು ನಡೆಯುತ್ತದೆ.
ಕಿಂಗ್ ಪೆಂಗ್ವಿನ್‌ಗಳು ದೊಡ್ಡ ಸಂತಾನೋತ್ಪತ್ತಿ ವಸಾಹತುಗಳನ್ನು ರೂಪಿಸುತ್ತವೆ; ಉದಾಹರಣೆಗೆ, ಸ್ಯಾಲಿಸ್‌ಬರಿ ಪ್ಲೇನ್‌ನಲ್ಲಿರುವ ದಕ್ಷಿಣ ಜಾರ್ಜಿಯಾ ದ್ವೀಪದ ವಸಾಹತು ೧೦೦,೦೦೦ ಕ್ಕೂ ಹೆಚ್ಚು ಸಂತಾನೋತ್ಪತ್ತಿ ಜೋಡಿಗಳನ್ನು ಹೊಂದಿದೆ ಮತ್ತು ಸೇಂಟ್ ಆಂಡ್ರ್ಯೂಸ್ ಕೊಲ್ಲಿಯಲ್ಲಿರುವ ವಸಾಹತು ೧೦೦,೦೦೦ ಕ್ಕೂ ಹೆಚ್ಚು ಪಕ್ಷಿಗಳನ್ನು ಹೊಂದಿದೆ. ಬಹಳ ಉದ್ದವಾದ ಸಂತಾನವೃದ್ಧಿ ಚಕ್ರದಿಂದಾಗಿ, ವಸಾಹತುಗಳು ನಿರಂತರವಾಗಿ ವಯಸ್ಕ ಪಕ್ಷಿಗಳು ಮತ್ತು ಮರಿಗಳೊಂದಿಗೆ ವರ್ಷಪೂರ್ತಿ ಆಕ್ರಮಿಸಲ್ಪಡುತ್ತವೆ. ಸಂತಾನೋತ್ಪತ್ತಿಯ ಸಮಯದಲ್ಲಿ, ಕಿಂಗ್ ಪೆಂಗ್ವಿನ್‌ಗಳು ಗೂಡುಗಳನ್ನು ನಿರ್ಮಿಸುವುದಿಲ್ಲ, ಆದರೂ ಅವು ಬಲವಾದ ಪ್ರಾದೇಶಿಕ ನಡವಳಿಕೆಯನ್ನು ತೋರಿಸುತ್ತವೆ ಮತ್ತು ನೆರೆಯ ಪೆಂಗ್ವಿನ್‌ಗಳೊಂದಿಗೆ ಪೆಕಿಂಗ್ ದೂರವನ್ನು ಇಡುತ್ತವೆ. ಸಂತಾನೋತ್ಪತ್ತಿ ವಸಾಹತುಗಳಲ್ಲಿನ ಪೆಂಗ್ವಿನ್ ಸ್ಥಾನಗಳು ವಾರಗಳಲ್ಲಿ ಹೆಚ್ಚು ಸ್ಥಿರವಾಗಿರುತ್ತವೆ ಮತ್ತು ನಿಯಮಿತವಾಗಿ ಅಂತರದಲ್ಲಿ ಕಾಣಿಸಿಕೊಳ್ಳುತ್ತವೆ, ಆದರೆ ಇದುವರೆಗೆ ವಸಾಹತು ಒಳಗೆ ರಚನಾತ್ಮಕ ಕ್ರಮದ ಪರಿಮಾಣಾತ್ಮಕ ವಿಶ್ಲೇಷಣೆಯನ್ನು ನಡೆಸಲಾಗಿಲ್ಲ.
ಕಿಂಗ್ ಪೆಂಗ್ವಿನ್ ತನ್ನ ಮರಿಗಳಿಗೆ ಮೀನುಗಳನ್ನು ತಿನ್ನುವ ಮೂಲಕ ಆಹಾರವನ್ನು ನೀಡುತ್ತದೆ. ಆಹಾರವನ್ನು ಕಿಂಗ್ ಪೆಂಗ್ವಿನ್‌ಗಳು ಸ್ವಲ್ಪಮಟ್ಟಿಗೆ ಜೀರ್ಣಿಸಿಕೊಳ್ಳುತ್ತದೆ ಮತ್ತು ಆಹಾರವನ್ನು ಮತ್ತೆ ಮರಿಯ ಬಾಯಿಗೆ ಸೇರಿಸುತ್ತದೆ.
ಅವುಗಳ ದೇಹ ದೊಡ್ಡ ಗಾತ್ರವಾದ ಕಾರಣ, ಕಿಂಗ್ ಪೆಂಗ್ವಿನ್ ಮರಿಗಳು ಸಮುದ್ರಕ್ಕೆ ಹೋಗಲು ೧೪-೧೬ ತಿಂಗಳುಗಳನ್ನು ತೆಗೆದುಕೊಳ್ಳುತ್ತದೆ. ಇದು ಸಣ್ಣ ಪೆಂಗ್ವಿನ್‌ಗಳಿಗಿಂತ ಗಮನಾರ್ಹವಾಗಿ ಭಿನ್ನವಾಗಿದೆ, ಅವು ಒಂದೇ ಬೇಸಿಗೆಯಲ್ಲಿ ಆಹಾರ ಸಮೃದ್ಧವಾಗಿರುವಾಗ ತಮ್ಮ ಮರಿಗಳನ್ನು ಸಾಕುತ್ತವೆ. ಕಿಂಗ್ ಪೆಂಗ್ವಿನ್‌ಗಳು ತಮ್ಮ ಸಂಯೋಗದ ಸಮಯವನ್ನು ಹೊಂದುತ್ತವೆ ಆದ್ದರಿಂದ ಮರಿಗಳು ಮೀನುಗಾರಿಕೆಗಾಗಿ ಕಠಿಣವಾದ ಋತುವಿನಲ್ಲಿ ಅಭಿವೃದ್ಧಿ ಹೊಂದುತ್ತವೆ. ಈ ರೀತಿಯಾಗಿ, ಯುವ ಪೆಂಗ್ವಿನ್‌ಗಳು ಅಂತಿಮವಾಗಿ ತಮ್ಮ ಹೆತ್ತವರನ್ನು ಬಿಡುವಷ್ಟು ಪ್ರಬುದ್ಧವಾಗುವ ಹೊತ್ತಿಗೆ, ಬೇಸಿಗೆಯಲ್ಲಿ ಆಹಾರವು ಹೇರಳವಾಗಿ ಮತ್ತು ಸಮುದ್ರದಲ್ಲಿ ಯುವ ಪೆಂಗ್ವಿನ್ ಏಕಾಂಗಿಯಾಗಿ ಬದುಕಲು ಪರಿಸ್ಥಿತಿಗಳು ಹೆಚ್ಚು ಅನುಕೂಲಕರವಾಗಿರುತ್ತದೆ.
ಹವಾಮಾನ ಬದಲಾವಣೆಯ ಪರಿಣಾಮ
ಎಂಭತ್ತು ವರ್ಷಗಳ ಅವಧಿಯಲ್ಲಿ ಶೇಕಡ ೭೦ ರಷ್ಟು ಕಿಂಗ್ ಪೆಂಗ್ವಿನ್‌ಗಳು  ಕಣ್ಮರೆಯಾಗುವ ಸಂಭವವಿದೆ. ಸಮುದ್ರ ಪರಿಸರ ವ್ಯವಸ್ಥೆಗಳಲ್ಲಿನ ಬದಲಾವಣೆಗಳ ಸೂಕ್ಷ್ಮ ಸೂಚಕಗಳನ್ನು ಪರಿಗಣಿಸಲಾಗಿದೆ, ಕಿಂಗ್ ಪೆಂಗ್ವಿನ್‌ಗಳು ಸಮುದ್ರ ಬಯೋಮ್‌ನ ಮೇಲೆ ಹವಾಮಾನ ಬದಲಾವಣೆಯ ಪರಿಣಾಮಗಳನ್ನು ಅರ್ಥಮಾಡಿಕೊಳ್ಳಲು ಪ್ರಮುಖ ಜಾತಿಯಾಗಿ ಕಾರ್ಯನಿರ್ವಹಿಸುತ್ತವೆ, ವಿಶೇಷವಾಗಿ ಉಪ-ಅಂಟಾರ್ಕ್ಟಿಕ್ ಮತ್ತು ಅಂಟಾರ್ಕ್ಟಿಕ್ ಪ್ರದೇಶಗಳಲ್ಲಿ.
ಕಿಂಗ್ ಪೆಂಗ್ವಿನ್‌ಗಳು ಪ್ರಾಥಮಿಕವಾಗಿ ಅಂಟಾರ್ಕ್ಟಿಕ್ ಕನ್ವರ್ಜೆನ್ಸ್‌ನಲ್ಲಿ ಆಹಾರವನ್ನು ನೀಡುತ್ತವೆ, ಇದು ಅವುಗಳ ಆಹಾರದ ಜೀವರಾಶಿಯ ಶೇಕಡ ೮೦ ರಷ್ಟ ಅನ್ನು ಒದಗಿಸುತ್ತದೆ. ಕಿಂಗ್ ಪೆಂಗ್ವಿನ್‌ಗಳು ಒಂದು ವಾರದ ಅವಧಿಯಲ್ಲಿ ಪ್ರಸ್ತುತ ೩೦೦ ರಿಂದ ೫೦೦ ಕಿಲೋ.ಮೀ ಪ್ರಯಾಣಿಸುತ್ತವೆ. ಆದಾಗಿಯೂ, ಸಾಗರದ ಉಷ್ಣತೆಯು ಸುಲಭವಾಗಿ ಈ ಮುಂಭಾಗಗಳನ್ನು ಸಂತಾನೋತ್ಪತ್ತಿಯ ಮೈದಾನದಿಂದ ದೂರಕ್ಕೆ ಚಲಿಸಬಹುದು. ನಿರಂತರವಾದ ಸಮುದ್ರದ ಉಷ್ಣತೆಯು ಫಾಕ್ಲ್ಯಾಂಡ್ಸ್ ಮತ್ತು ಕ್ರೋಜೆಟ್ ದ್ವೀಪಗಳಂತಹ ಕಿಂಗ್ ಪೆಂಗ್ವಿನ್ ಸಂತಾನೋತ್ಪತ್ತಿ ತಾಣಗಳಿಂದ ದೂರ ಧ್ರುವಗಳ ಕಡೆಗೆ ಚಲಿಸಲು ಒಮ್ಮುಖ ವಲಯವನ್ನು ಉಂಟುಮಾಡಬಹುದು. ಇಂಗಾಲದ ಹೊರಸೂಸುವಿಕೆಗಳು ಪ್ರಸ್ತುತ ದರದಲ್ಲಿ ಏರಿಕೆಯಾಗುತ್ತಲೇ ಇದ್ದರೆ, ತಮ್ಮ ಆಹಾರ ಪ್ರದೇಶಗಳನ್ನು ತಲುಪುವ ಸಲುವಾಗಿ ಕಿಂಗ್ ಪೆಂಗ್ವಿನ್‌ ಹೆಚ್ಚುವರಿಯಾಗಿ ೨೦೦ ಕಿಲೋ.ಮೀ ಪ್ರಯಾಣಿಸಬೇಕಾಗುತ್ತದೆ ಎಂದು ಸೂಚಿಸಲಾಗಿದೆ. ಹೊರಸೂಸುವಿಕೆಯ ಹೆಚ್ಚಳದೊಂದಿಗೆ ಸಂತಾನೋತ್ಪತ್ತಿ ಪ್ರದೇಶಗಳು ಸಹ ಬಳಲುತ್ತವೆ. ೨೧೦೦ ವೇಳೆಗೆ ಒಟ್ಟು ಜನಸಂಖ್ಯೆಯ ಅರ್ಧದಷ್ಟು ಜನರು ತಮ್ಮ ಸಂತಾನೋತ್ಪತ್ತಿಯ ನೆಲೆಯನ್ನು ಕಳೆದುಕೊಳ್ಳುತ್ತಾರೆ.
ಸಂಪನ್ಮೂಲ ಸ್ಪರ್ಧೆ
ಕಿಂಗ್ ಪೆಂಗ್ವಿನ್‌ಗಳು ದೊಡ್ಡ ಪ್ರಮಾಣದ ವಾಣಿಜ್ಯ ಮೀನುಗಾರಿಕೆಯಿಂದ ಬೆದರಿಕೆಗೆ ಒಳಗಾಗುತ್ತವೆ, ಅದು ಅವುಗಳ ಮುಖ್ಯ ಆಹಾರದ ಮೂಲವನ್ನು ಕಡಿಮೆ ಮಾಡುತ್ತದೆ: ಮೈಕ್ಟೋಫಿಡ್ ಮೀನು. ದಕ್ಷಿಣ ಜಾರ್ಜಿಯಾ ಪ್ರದೇಶದಲ್ಲಿ ೧೯೯೦ ರ ದಶಕದ ಆರಂಭದ ವೇಳೆಗೆ ೨೦೦,೦೦೦ ಟನ್ಗಳಷ್ಟು ಮೈಕ್ಟೋಫಿಡ್ ಮೀನುಗಳನ್ನು ವಾಣಿಜ್ಯಿಕವಾಗಿ ಬಳಸಿಕೊಳ್ಳಲಾಯಿತು. ಮಾನವ ಬಳಕೆಗಾಗಿ ಈ ಮೀನುಗಾರಿಕೆಯನ್ನು ಮತ್ತಷ್ಟು ಅಭಿವೃದ್ಧಿಪಡಿಸಲು ನಡೆಯುತ್ತಿರುವ ಪ್ರಯತ್ನಗಳು ಪ್ರಮುಖ ಪೆಂಗ್ವಿನ್‌ಗಳನ್ನು ಹುಡುಕುವ ಪ್ರದೇಶಗಳ ಸಮೀಪದಲ್ಲಿ ಆಹಾರ ಪೂರೈಕೆಯ ಮೇಲೆ ನಕಾರಾತ್ಮಕ ಪರಿಣಾಮಗಳನ್ನು ಬೀರುವ ಸಾಧ್ಯತೆಯಿದೆ.
ಸಂಶೋಧನೆ ಮತ್ತು ನಿರ್ವಹಣೆ
link=//upload.wikimedia.org/wikipedia/commons/thumb/a/a2/Penguins_Edinburgh_Zoo_2004_SMC.jpg/220px-Penguins_Edinburgh_Zoo_2004_SMC.jpg|right|thumb| [[ಸ್ಕಾಟ್‌ಲೆಂಡ್|ಸ್ಕಾಟ್ಲೆಂಡ್‌ನ ಎಡಿನ್‌ಬರ್ಗ್‌ನಲ್ಲಿರುವ ಎಡಿನ್‌ಬರ್ಗ್ ಮೃಗಾಲಯದಲ್ಲಿ ಒಂದು ಜೋಡಿ ಕಿಂಗ್ ಪೆಂಗ್ವಿನ್]] ಪ್ಯೂ ಚಾರಿಟೇಬಲ್ ಟ್ರಸ್ಟ್ ಅಂಟಾರ್ಕ್ಟಿಕ್ ಸಮುದ್ರ ಜೀವನ ಸಂಪನ್ಮೂಲಗಳ ಸಂರಕ್ಷಣೆಗಾಗಿ ಕನ್ವೆನ್ಶನ್ ಅನ್ನು ಶಿಫಾರಸು ಮಾಡುತ್ತದೆ (ಸಿಸಿಏಎಮ್‌ಎಲ್‌ಆರ್) "ಅಂಟಾರ್ಕ್ಟಿಕಾದ ಸುತ್ತಮುತ್ತಲಿನ ನೀರಿನಲ್ಲಿ ದೊಡ್ಡ ಪ್ರಮಾಣದ, ಸಂಪೂರ್ಣ ಸಂರಕ್ಷಿತ ಸಮುದ್ರ ಮೀಸಲುಗಳನ್ನು" ಕಾರ್ಯಗತಗೊಳಿಸುತ್ತದೆ. ಕಿಂಗ್ ಪೆಂಗ್ವಿನ್‌ಗಳ ಆಹಾರದ ಮುಖ್ಯ ಮೂಲವನ್ನು ರಕ್ಷಿಸಲು ಅಂಟಾರ್ಕ್ಟಿಕ್ ಕ್ರಿಲ್ ಮೀನುಗಾರಿಕೆಯ ಮುನ್ನೆಚ್ಚರಿಕೆಯ ನಿರ್ವಹಣೆಯನ್ನು ಟ್ರಸ್ಟ್ ಶಿಫಾರಸು ಮಾಡುತ್ತದೆ. ಸಿಸಿಏಎಮ್‌ಎಲ್‌ಆರ್ ೨೪ ದೇಶಗಳಿಂದ ಮಾಡಲ್ಪಟ್ಟಿದೆ (ಜೊತೆಗೆ ಯುರೋಪಿಯನ್ ಯೂನಿಯನ್), ಅವುಗಳಲ್ಲಿ ಯುನೈಟೆಡ್ ಸ್ಟೇಟ್ಸ್ ಮತ್ತು ಚೀನಾ, ಅಂತಹ ರಕ್ಷಣಾತ್ಮಕ ಕ್ರಮಗಳನ್ನು ಜಾರಿಗೊಳಿಸುವ ಅಧಿಕಾರವನ್ನು ತಡೆಹಿಡಿಯುತ್ತದೆ. ಸಂರಕ್ಷಣಾ ಮಾಡೆಲಿಂಗ್‌ನಲ್ಲಿ, ದಕ್ಷಿಣ ಸಾಗರದಲ್ಲಿನ ನೀರಿನ ತಾಪಮಾನದಲ್ಲಿ ಊಹಿಸಲಾದ ಏರಿಕೆಯನ್ನು ಗಮನದಲ್ಲಿಟ್ಟುಕೊಂಡು, ದಕ್ಷಿಣದ ತುದಿಯ ಸಂತಾನೋತ್ಪತ್ತಿ ಸ್ಥಳಗಳಿಗೆ ವಿಶೇಷ ಗಮನವನ್ನು ನೀಡಬೇಕು ಮತ್ತು ತಾತ್ಕಾಲಿಕ ಪ್ರವೃತ್ತಿಗಳು ಮತ್ತು ಪರಿಸರ ಬದಲಾವಣೆಗಳನ್ನು ಪತ್ತೆಹಚ್ಚಲು ಸಂತಾನೋತ್ಪತ್ತಿ ಜನಸಂಖ್ಯೆಯ ಸಂಪೂರ್ಣ ನಿಯಮಿತ ಗಣತಿಯನ್ನು ಕೈಗೊಳ್ಳಬೇಕು ಎಂದು ಸೂಚಿಸಲಾಗಿದೆ. .
ಇಂಟರ್ನ್ಯಾಷನಲ್ ಯೂನಿಯನ್ ಫಾರ್ ಕನ್ಸರ್ವೇಶನ್ ಆಫ್ ನೇಚರ್'ಸ್ ರೆಡ್ ಲಿಸ್ಟ್ ಆಫ್ ಥ್ರೆಟೆನ್ಡ್ ಸ್ಪೀಷೀಸ್ ನಿಂದ ಈ ಜಾತಿಯನ್ನು ಕಡಿಮೆ ಕಾಳಜಿ ಎಂದು ವರ್ಗೀಕರಿಸಲಾಗಿದೆ. ೨೦೦೪ ರಿಂದ, ಐಯುಸಿಎನ್ ಜನಸಂಖ್ಯೆಯ ಗಾತ್ರವು ದೊಡ್ಡದಾಗಿದೆ ಮತ್ತು ಅದರ ಸಂತಾನೋತ್ಪತ್ತಿ ದರವನ್ನು ಹೆಚ್ಚಿಸಿದೆ ಎಂದು ವರದಿ ಮಾಡಿದೆ. ವಯಸ್ಕ ಕಿಂಗ್ ಪೆಂಗ್ವಿನ್‌ಗಳು ೧೯೭೦ ರ ದಶಕದಿಂದಲೂ ಹೆಚ್ಚಿನ ಬದುಕುಳಿಯುವಿಕೆಯ ಪ್ರಮಾಣವನ್ನು ಕಾಯ್ದುಕೊಂಡಿವೆ. ಪ್ರಸ್ತುತ ಸಂರಕ್ಷಣಾ ಪ್ರಯತ್ನಗಳಿಂದಾಗಿ ಕಿಂಗ್ ಪೆಂಗ್ವಿನ್‌ಗಳ ಸ್ಥಿರ ಜನಸಂಖ್ಯೆಯು ಗೂಡುಕಟ್ಟುವ ಆವಾಸ ಸ್ಥಾನಗಳನ್ನು ರಕ್ಷಿಸಲಾಗಿದೆ. ಪರಿಸರ ಪ್ರವಾಸೋದ್ಯಮ ಮತ್ತು ಎಲ್ಲಾ ಕಿಂಗ್ ಪೆಂಗ್ವಿನ್ ಸಂತಾನೋತ್ಪತ್ತಿ ತಾಣಗಳಿಗೆ ಸಾರ್ವಜನಿಕ ಪ್ರವೇಶವನ್ನು ರೋಗ ಮತ್ತು ಸಾಮಾನ್ಯ ಅಡಚಣೆಯನ್ನು ತಡೆಗಟ್ಟುವ ಸಲುವಾಗಿ ಹೆಚ್ಚು ನಿರ್ಬಂಧಿಸಲಾಗಿದೆ. ಕ್ರೋಜೆಟ್ ಮತ್ತು ಕೆರ್ಗುಲೆನ್ ದ್ವೀಪಗಳಲ್ಲಿನ ಎಲ್ಲಾ ವಸಾಹತುಗಳನ್ನು ರಿಸರ್ವ್ ನೇಚರ್ಲೆ ನ್ಯಾಶನಲ್ಸ್ ಡೆಸ್ ಟೆರೆಸ್ ಆಸ್ಟ್ರೇಲ್ಸ್ ಮತ್ತು ಅಂಟಾರ್ಕ್ಟಿಕ್ಸ್ ಫ್ರಾಂಚೈಸ್‌ನ ಮೇಲ್ವಿಚಾರಣೆಯಲ್ಲಿ ರಕ್ಷಿಸಲಾಗಿದೆ. ಹೆಚ್ಚುವರಿಯಾಗಿ, ದಕ್ಷಿಣ ಜಾರ್ಜಿಯನ್ ಪೆಂಗ್ವಿನ್‌ಗಳು "ದಕ್ಷಿಣ ಜಾರ್ಜಿಯಾದ ಪರಿಸರ ನಿರ್ವಹಣಾ ಯೋಜನೆಯೊಳಗೆ ವಿಶೇಷ ಸಂರಕ್ಷಿತ ಪ್ರದೇಶದಲ್ಲಿ" ವಾಸಿಸುತ್ತವೆ ಮತ್ತು ಫಾಕ್‌ಲ್ಯಾಂಡ್ಸ್‌ನಲ್ಲಿ, ಕಿಂಗ್ ಪೆಂಗ್ವಿನ್ ಸೇರಿದಂತೆ ಎಲ್ಲಾ ವನ್ಯಜೀವಿಗಳನ್ನು ೧೯೯೯ ರ ವನ್ಯಜೀವಿ ಮತ್ತು ಪ್ರಕೃತಿ ಸಂರಕ್ಷಣೆ ಮಸೂದೆಯ ಅಡಿಯಲ್ಲಿ ರಕ್ಷಿಸಲಾಗಿದೆ.
ಮನುಷ್ಯರೊಂದಿಗಿನ ಸಂಬಂಧ
link=//upload.wikimedia.org/wikipedia/commons/thumb/a/a0/King_Penguins.jpg/220px-King_Penguins.jpg|right|thumb| ಕಿಂಗ್ ಪೆಂಗ್ವಿನ್ ಆಪ್ಟೆನೊಡೈಟ್ಸ್ ಪ್ಯಾಟಗೋನಿಕಸ್
ಬಂಧನದಲ್ಲಿ
ಕಿಂಗ್ ಪೆಂಗ್ವಿನ್‌ಗಳನ್ನು ಪ್ರಮುಖ ಜಾತಿಯೆಂದು ಪರಿಗಣಿಸಲಾಗಿದೆ. ೧೯೯೯ ರಲ್ಲಿ ಉತ್ತರ ಅಮೆರಿಕಾದ ಪ್ರಾಣಿಸಂಗ್ರಹಾಲಯಗಳು ಮತ್ತು ಅಕ್ವೇರಿಯಾಗಳಲ್ಲಿ ೧೭೬ ವ್ಯಕ್ತಿಗಳನ್ನು ಸೆರೆಯಲ್ಲಿ ಎಣಿಸಲಾಗಿದೆ. ಸೀವರ್ಲ್ಡ್ ಒರ್ಲ್ಯಾಂಡೊ, ಇಂಡಿಯಾನಾಪೊಲಿಸ್ ಮೃಗಾಲಯ, ಡೆಟ್ರಾಯಿಟ್ ಮೃಗಾಲಯ, ಸೇಂಟ್ ಲೂಯಿಸ್ ಮೃಗಾಲಯ, ಕಾನ್ಸಾಸ್ ಸಿಟಿ ಮೃಗಾಲಯ, ನ್ಯೂಪೋರ್ಟ್‌ನಲ್ಲಿರುವ ನ್ಯೂಪೋರ್ಟ್ ಅಕ್ವೇರಿಯಂ, ಕೆಂಟುಕಿ, ಎಡಿನ್‌ಬರ್ಗ್ ಮೃಗಾಲಯ ಮತ್ತು ಯುನೈಟೆಡ್ ಕಿಂಗ್‌ಡಂನ ಬರ್ಡ್‌ಲ್ಯಾಂಡ್, ಜರ್ಮನಿಯ ಬರ್ಲಿನ್ ಝೂಲಾಜಿಕಲ್ ಗಾರ್ಡನ್‌ನಲ್ಲಿ ಈ ಜಾತಿಯನ್ನು ಪ್ರದರ್ಶಿಸಲಾಗಿದೆ. ಸ್ವಿಟ್ಜರ್ಲೆಂಡ್‌ನ ಜ್ಯೂರಿಚ್ ಮೃಗಾಲಯ, ನೆದರ್‌ಲ್ಯಾಂಡ್‌ನ ಡೈರ್‌ಗಾರ್ಡೆ ಬ್ಲಿಜ್‌ಡಾರ್ಪ್, ಬೆಲ್ಜಿಯಂನ ಆಂಟ್‌ವರ್ಪ್ ಮೃಗಾಲಯ, ದಕ್ಷಿಣ ಕೊರಿಯಾದ ಸಿಯೋಲ್‌ನಲ್ಲಿ ೬೩ ಸೀವರ್ಲ್ಡ್, ಆಸ್ಟ್ರೇಲಿಯಾದ ಮೆಲ್ಬೋರ್ನ್ ಅಕ್ವೇರಿಯಂ, ಅರ್ಜೆಂಟೀನಾದ ಮಾರ್ ಡೆಲ್ ಪ್ಲಾಟಾ ಅಕ್ವೇರಿಯಂ, ಸ್ಪೇನ್‌ನ ಲೊರೊ ಪಾರ್ಕ್ ಮತ್ತು ಯುನೈಟೆಡ್‌ನ ಎ ಕ್ಯಾಲ್ಗರಾಬ್ ಝೋರಾಬ್ ದುಬೈ ಕೆನಡಾದಲ್ಲಿ, ಡೆನ್ಮಾರ್ಕ್‌ನ ಒಡೆನ್ಸ್ ಮೃಗಾಲಯ, ಜಪಾನ್‌ನ ಹೊಕ್ಕೈಡೊದಲ್ಲಿನ ಅಸಹಿಯಾಮ ಮೃಗಾಲಯ, ಮತ್ತು ಅನೇಕ ಇತರ ಸಂಗ್ರಹಗಳು ಸಂಗ್ರಹಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಪಕ್ಷಿಗಳು
ಅಮ್ರೋಹ
ಅಮ್ರೋಹ ಉತ್ತರ ಪ್ರದೇಶ ರಾಜ್ಯದ ಅಮ್ರೋಹ ಜಿಲ್ಲೆ ಯ ಆಡಳಿತ ಕೇಂದ್ರ.
ಇತಿಹಾಸ
ಅಮ್ರೋಹದ ಹೆಸರು ಅಮ್ ಎಂದರೆ ಮಾವು ಎಂಬುದರಿಂದ ಬಂದಿದೆ. ಈ ಪ್ರದೇಶವು ಮಾವಿನ ಹಣ್ಣಿಗೆ ಪ್ರಸಿದ್ಧವಾಗಿದೆ.೧೨೬೬ರಲ್ಲಿ ಘಿಯಾಸುದ್ದೀನ್ ಬಾಲ್ಬನ್ ಇಲ್ಲಿಗೆ ದಂಡೆತ್ತಿ ಬಂದುದು ಈಗ ಲಭ್ಯವಿರುವ ಅಧಿಕೃತ ಪುರಾವೆ.ಅಲ್ಲಾವುದ್ದೀನ್ ಖಿಲ್ಜಿಯ ಕಾಲದಲ್ಲಿ ದಂಡೆತ್ತಿ ಬಂದ ಮಂಗೋಲರನ್ನು ಹಿಮ್ಮೆಟ್ಟಿಸಿದ ಸ್ಥಳ ಇದಾಗಿದೆ.
ಜನ-ಜೀವನ
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೧,೯೭,೧೩೫.ಪುರುಷರು:೧,೦೨,೮೦೪ ಮತ್ತು ಮಹಿಳೆಯರು ೪,೩೩೧. ಸಾಕ್ಷರತೆ:೬೩.೮೮%. ಮುಖ್ಯವಾಗಿ ಈ ನಗರವು ಮುಸ್ಲಿಂ ಸಮುದಾಯ ಹೆಚ್ಚಾಗಿರುವ ನಗರವಾಗಿದೆ.
ಆರ್ಥಿಕತೆ
ಮಾವು ಇಲ್ಲಿಯ ಮುಖ್ಯ ಬೆಳೆ ಮತ್ತು ಆರ್ಥಿಕ ಮೂಲ.ಕರಕುಶಲ ವಸ್ತುಗಳ ತಯಾರಿಕೆ,ಕುಂಬಾರಿಕೆ ಮುಂತಾದವುಗಳೂ ಪ್ರಾಮುಖ್ಯವಾದವುಗಳು.
ಬಾಹ್ಯ ಸಂಪರ್ಕ
ವರ್ಗ:ಉತ್ತರ ಪ್ರದೇಶ ವರ್ಗ:ಭಾರತದ ಪಟ್ಟಣಗಳು
ಕೇಂದ್ರೀಯ ಗುಪ್ತಚರ ಸಂಸ್ಥೆ
ಅದು ಎರಡನೆಯ ಜಾಗತಿಕ ಮಹಾಯುದ್ಧದ ಅವಧಿಯಲ್ಲಿ ಸಂಯುಕ್ತ ಸಂಸ್ಥಾನದ ಮಿಲಿಟರಿ ಶಾಖೆಗಳ ನಡುವೆ ಗೂಡಚರ್ಯೆಯನ್ನು ಸಂಯೋಜಿಸಲು ರಚಿಸಲಾಗಿದ್ದ ಆಫೀಸ್ ಆಫ್ ಸ್ಟ್ರ್ಯಾಟೆಜಿಕ್ ಸರ್ವಿಸಸ್ (OSS)ನ ಉತ್ತರಾಧಿ ಸಂಸ್ಥೆ. "ತನ್ನ ದೇಶೀಯ ನೆಲದಲ್ಲಾಗಲೂ ಅಥವಾ ವಿದೇಶಿ ನೆಲಗಳಲ್ಲಾಗಲೀ ಯಾವುದೇ ಪೋಲೀಸ್ ಹೊಂದಿರದ ಅಥವಾ ಕಾನೂನು ಪಾಲನಾ ಕಾರ್ಯಗಳಿಲ್ಲ"ದಂತೆ ರಾಷ್ಟ್ರೀಯ ಭದ್ರತಾ ಕಾಯಿದೆ 1947, CIAಯನ್ನು ಸ್ಥಾಪಿಸಿತು. ಒಂದು ವರ್ಷದ ಇದರ ಕಾರ್ಯವ್ಯಾಪ್ತಿಯನ್ನು ವಿಸ್ತರಿಸಿ, "ತನಗೆ ಇಷ್ಟವಿಲ್ಲದ ದೇಶಗಳಿಗೆ ನುಸಿ ಹೊಡೆಯುವ ಸ್ಯಾಬೊಟೇಜ್, ಇಷ್ಟವಾದ ದೇಶಗಳನ್ನು ಪೋಷಿಸುವಂತ ಆಂಟಿ ಸ್ಯಾಬೊಟೇಜ್, ವಿಧ್ವಂಸಕ ಕೃತ್ಯ ವಿಚ್ಛಿದ್ರಕಾರಿ ಕುಕೃತ್ಯ, ಭೂಗತ ಪ್ರತಿರೋಧಿ ಚಳುವಳಿ, ಗೆರಿಲ್ಲಾ ಕಾದಾಟಗಳು, ನಿರಾಶ್ರಿತ ವಿಮೋಚನಾ ಚಳುವಳಿಗಳ ದಮನ ಮತ್ತು "ಮುಕ್ತ ಜಗತ್ತಿನ ಬೆದರಿಕೆಗೆ ಒಳಗಾದ" ಎಂದು ಹೇಳಲಾಗಿರುವ ದೇಶಗಳಲ್ಲಿ ದೇಶೀಯ ಕಮ್ಯುನಿಸ್ಟ್ ವಿರೋಧಿ ಶಕ್ತಿಗಳಿಗೆ ಬೆಂಬಲ ಕೊಡುವುದು ಮುಂತಾದ ಎತ್ತಂಗಡಿ ಕಾರ್ಯಾಚರಣೆಗಳಾ ಅಧಿಕಾರ ವಹಿಸಿಕೊಡಲಾಯಿತು".
ಈ CIAಯ ಪ್ರಾಥಮಿಕ ಕೆಲಸವೆಂದರೆ ವಿದೇಶಿ ಸರ್ಕಾರಗಳ ಮೇಲೆ ನಿಗಾ ಇಡುವುದು, ಕಾರ್ಪೊರೇಷನ್‌ಗಳು ಮತ್ತು ವ್ಯಕ್ತಿಗಳಾ ಬಗ್ಗೆ ಮಾಹಿತಿ ಸಂಗ್ರಹಿಸಿ ಸಾರ್ವಜನಿಕ ನೀತಿ ನಿರೂಪಣಾಕಾರರಿಗೆ ಸಲಹೆ ಕೊಡುವುದು. ಈ ಏಜೆನ್ಸಿ ತನ್ನ ವಿಶೇಷ ಕಾರ್ಯವಿಭಾಗದ ಮೂಲಕ ನಿಗೂಢ ಕುಟಿಲ ಕಾರ್ಯಾಚರಣೆ ಮತ್ತೆ ಅರೆಮಿಲಿಟರಿ ಚಟುವಟಿಕೆಗಳನ್ನು ನಡೆಸುತ್ತವೆ ಮತ್ತು ವಿದೇಶಿ ರಾಜಕೀಯ ಒತ್ತಡ ಹೇರುತ್ತದೆ. 2004ರಲ್ಲಿ CIA ಮತ್ತು ಅದರ ಜವಾಬ್ಧಾರಿಗಳು ಗಣನೀಯವಾಗಿ ಬದಲಾದವು ಡಿಸೆಂಬರ್ 2004ರ ಮೊದಲು CIA ಸಂಯುಕ್ತ ಸಂಸ್ಥಾನ ಸರ್ಕಾರದ ಪ್ರಮುಖ ಗುಪ್ತಚರ ಸಂಸ್ಥೆಯಾಗಿತ್ತು, ತನ್ನ ಕೆಲಸವನ್ನಷ್ಟೇ ಅಲ್ಲ, ಸಮಸ್ತ US ಇಂಟಲಿಜೆನ್ಸ್ ಕಮಿಟಿಯ(IC) ಚಟುವಟಿಕೆಗಳನ್ನು ಸಂಯೋಜಿಸುತ್ತಿತ್ತು ಮತ್ತು ಅದರ ಪಾರುಪತ್ರ ನೋಡಿಕೊಳ್ಳುತ್ತಿತ್ತು. 2004ರ ಇಂಟಲಿಜೆನ್ಸ್ ರಿಫಾರ್ಮ್ ಮತ್ತು ಟೆರರಿಸಂ ಪ್ರಿವೆನ್ಷನ್ ಆಕ್ಟ್, ಡೈರೆಕ್ಟರ್ ಆಫ್ ನ್ಯಾಷನಲ್ ಇಂಟಲಿಜೆನ್ಸ್ (DNI) ಅನ್ನು ಸೃಷ್ಟಿಸಿತು, ಇದು ಸರ್ಕಾರದ ಮತ್ತು IC-ವೈಡ್ ಕಾರ್ಯಗಳನ್ನು ವಹಿಸಿಕೊಂಡಿತು. DNIಯು ICಯನ್ನು ನಿರ್ವಹಿಸುತ್ತದೆಯಾದ್ದರಿಂದ ಇಂಟಲಿಜೆನ್ಸ್ ಸೈಕಲ್. DNIಗೆ ಹಸ್ತಾಂತರಗೊಂಡ 16 IC ಏಜೆನ್ಸಿಗಳ ಸಾಮೀಪ್ಯದ ಅಭಿಪ್ರಾಯಗಳಿಂದ ಒಂದು ಅದಾಜು ತಯಾರಿಕೆ ಮತ್ತು ಅಮೇರಿಕಾ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷರಿಗೆ ಸಂಕ್ಷಿಪ್ತ ವರದಿ ತಯಾರಿಸಿ ಕೊಡುವುದಾಗಿದೆ.